|  |
| --- |
| **1 ข้อมูลทั่วไป** |

บริษัท ทเวนตี้ โฟร์ คอน แอนด์ ซัพพลาย จำกัด (มหาชน) (“บริษัท”) เป็นบริษัทมหาชนจำกัด และเป็นบริษัทจดทะเบียนในตลาดหลักทรัพย์แห่งประเทศไทย ซึ่งจัดตั้งขึ้นในประเทศไทยและมีที่อยู่ที่จดทะเบียนไว้ดังนี้

เลขที่ 89 อาคารเอไอเอ แคปปิตอล เซ็นเตอร์ ชั้น 9 ห้อง 901 ถนนรัชดาภิเษก แขวงดินแดง เขตดินแดง จังหวัดกรุงเทพมหานคร 10400

การประกอบการธุรกิจหลักของบริษัทและบริษัทย่อย (รวมเรียกว่า “กลุ่มกิจการ”) คือเป็นผู้จำหน่ายและให้บริการติดตั้งระบบปรับอากาศและระบายอากาศ ระบบไฟฟ้าและระบบประปารวมถึงการให้บริการบำรุงรักษางานระบบภายหลังการติดตั้ง และจำหน่ายเครื่องใช้ไฟฟ้าและให้บริการที่เกี่ยวข้องกับเครื่องปรับอากาศ

งบการเงินรวมและงบการเงินเฉพาะกิจการนี้ได้รับอนุมัติจากคณะกรรมการบริษัท เมื่อวันที่ 27 กุมภาพันธ์ พ.ศ. 2567

|  |
| --- |
| **2 เหตุการณ์สำคัญในระหว่างปีที่รายงาน** |

**การจัดตั้งบริษัทย่อยและการจัดทำงบการเงินรวมเป็นครั้งแรก**

วันที่ 24 เมษายน พ.ศ. 2566 กลุ่มกิจการจัดตั้งบริษัทย่อยชื่อบริษัท ทเวนตี้ โฟร์ โฮม จำกัด โดยถือหุ้นสามัญจำนวน 49,997 หุ้น มูลค่าหุ้นละ 100 บาท รวมเป็นเงิน 4.99 ล้านบาท คิดเป็นสัดส่วนการถือหุ้นร้อยละ 99.99 จึงได้จัดทำงบการเงินรวมเป็นครั้งแรก

|  |
| --- |
| **3 เกณฑ์ในการจัดทำงบการเงิน** |

งบการเงินรวมและงบการเงินเฉพาะกิจการได้จัดทำขึ้นตามมาตรฐานการรายงานทางการเงินของไทยและข้อกำหนดภายใต้พระราชบัญญัติหลักทรัพย์และตลาดหลักทรัพย์

งบการเงินรวมและงบการเงินเฉพาะกิจการจัดทำขึ้นโดยใช้เกณฑ์ราคาทุนเดิมในการวัดมูลค่าขององค์ประกอบของงบการเงิน ยกเว้นเรื่องที่อธิบายในนโยบายการบัญชี

การจัดทำงบการเงินให้สอดคล้องกับหลักการบัญชีที่รับรองทั่วไปในประเทศไทยกำหนดให้ใช้ประมาณการทางบัญชีที่สำคัญและการใช้ดุลยพินิจของผู้บริหารตามกระบวนการในการนำนโยบายการบัญชีของกลุ่มกิจการไปถือปฏิบัติ กลุ่มกิจการเปิดเผยเรื่องการใช้ดุลยพินิจของผู้บริหารหรือรายการที่มีความซับซ้อน และรายการเกี่ยวกับข้อสมมติฐานและประมาณการที่มีนัยสำคัญต่องบการเงินรวมและงบการเงินเฉพาะกิจการในหมายเหตุประกอบงบการเงินข้อ 8

งบการเงินรวมและงบการเงินเฉพาะกิจการฉบับภาษาอังกฤษจัดทำขึ้นจากงบการเงินตามกฎหมายที่เป็นภาษาไทย ในกรณีที่มีเนื้อความขัดแย้งกันหรือมีการตีความในสองภาษาแตกต่างกันให้ใช้งบการเงินตามกฎหมายฉบับภาษาไทยเป็นหลัก

|  |
| --- |
| **4 มาตรฐานการรายงานทางการเงินฉบับใหม่และฉบับปรับปรุง** |

มาตรฐานการรายงานทางการเงินใหม่และมาตรฐานการรายงานทางเงินที่มีการปรับปรุงซึ่งมีผลบังคับใช้สำหรับรอบระยะเวลาบัญชี  
ที่เริ่มต้นในหรือหลังวันที่ 1 มกราคม พ.ศ. 2566 ไม่มีผลกระทบที่มีนัยสำคัญต่อกลุ่มกิจการ

กลุ่มกิจการไม่ได้นำมาตรฐานการรายงานทางการเงินที่มีการปรับปรุง ซึ่งมีผลบังคับใช้ตั้งแต่วันที่ 1 มกราคม พ.ศ. 2567 มาถือปฏิบัติก่อนวันบังคับใช้ ผู้บริหารของกลุ่มกิจการอยู่ระหว่างการประเมินผลกระทบของการนำมาตรฐานการรายงานทางการเงินฉบับปรับปรุงดังกล่าวมาใช้

|  |
| --- |
| **5 นโยบายการบัญชี** |

**5.1** การบัญชีสำหรับงบการเงินรวม

ก) บริษัทย่อย

บริษัทย่อยหมายถึงกิจการทั้งหมดที่กลุ่มกิจการมีอำนาจควบคุม กลุ่มกิจการมีอำนาจควบคุมเมื่อกลุ่มกิจการรับหรือมีสิทธิในผลตอบแทนผันแปรจากการเกี่ยวข้องกับผู้ได้รับการลงทุน และสามารถใช้อำนาจเหนือผู้ได้รับการลงทุนเพื่อให้ได้ผลตอบแทนผันแปร กลุ่มกิจการรวมงบการเงินของบริษัทย่อยไว้ในงบการเงินรวมตั้งแต่วันที่กลุ่มกิจการมีอำนาจในการควบคุมบริษัทย่อยจนถึงวันที่กลุ่มกิจการสูญเสียอำนาจควบคุมในบริษัทย่อยนั้น

ในงบการเงินเฉพาะกิจการ เงินลงทุนในบริษัทย่อยบันทึกด้วยวิธีราคาทุน หักค่าเผื่อการด้อยค่า

ข) รายการระหว่างกันในงบการเงินรวม

รายการ ยอดคงเหลือ และกำไรที่ยังไม่เกิดขึ้นจริงระหว่างกันในกลุ่มกิจการจะถูกตัดออก กำไรที่ยังไม่เกิดขึ้นจริงในรายการระหว่างกลุ่มกิจการกับบริษัทร่วมและการร่วมค้าจะถูกตัดออกตามสัดส่วนที่กลุ่มกิจการมีส่วนได้เสียในบริษัทร่วมและการร่วมค้า ขาดทุนที่ยังไม่เกิดขึ้นจริงในรายการระหว่างกลุ่มกิจการจะถูกตัดออกเช่นเดียวกัน ยกเว้นรายการนั้นจะมีหลักฐานว่าเกิดจากการด้อยค่าของสินทรัพย์ที่โอน

**5.2** การแปลงค่าเงินตราต่างประเทศ

ก) สกุลเงินที่ใช้ในการดำเนินงานและสกุลเงินที่ใช้นำเสนองบการเงิน

งบการเงินแสดงในสกุลเงินบาท ซึ่งเป็นสกุลเงินที่ใช้ในการดำเนินงานของกิจการและเป็นสกุลเงินที่ใช้นำเสนอ  
งบการเงินของกลุ่มกิจการ

ข) รายการและยอดคงเหลือ

รายการที่เป็นสกุลเงินตราต่างประเทศแปลงค่าเป็นสกุลเงินที่ใช้ในการดำเนินงานโดยใช้อัตราแลกเปลี่ยน ณ วันที่  
เกิดรายการ

รายการกำไรและรายการขาดทุนที่เกิดจากการรับหรือจ่ายชำระที่เป็นเงินตราต่างประเทศ และที่เกิดจากการแปลงค่าสินทรัพย์และหนี้สินทางการเงินได้บันทึกไว้ในกำไรหรือขาดทุน

เมื่อมีการรับรู้รายการกำไรหรือขาดทุนของรายการที่ไม่เป็นตัวเงินไว้ในงบกำไรขาดทุนเบ็ดเสร็จอื่น องค์ประกอบของอัตราแลกเปลี่ยนทั้งหมดของกำไรหรือขาดทุนนั้นจะรับรู้ไว้ในกำไรขาดทุนเบ็ดเสร็จอื่นด้วย ในทางตรงข้ามการรับรู้กำไรหรือขาดทุนของรายการที่ไม่เป็นตัวเงินไว้ในกำไรหรือขาดทุน องค์ประกอบของอัตราแลกเปลี่ยนทั้งหมดของกำไรหรือขาดทุนนั้นจะรับรู้ไว้ในกำไรขาดทุนด้วย

**5.3** เงินสดและรายการเทียบเท่าเงินสด

ในงบกระแสเงินสด เงินสดและรายการเทียบเท่าเงินสดรวมถึงเงินสดในมือ เงินฝากธนาคารประเภทจ่ายคืนเมื่อทวงถาม เงินลงทุนระยะสั้นอื่นที่มีสภาพคล่องสูงซึ่งมีอายุไม่เกินสามเดือนนับจากวันที่ได้มา

**5.4** ลูกหนี้การค้า

ลูกหนี้การค้าแสดงถึงจำนวนเงินที่ลูกค้าจะต้องชำระซึ่งเกิดจากการขายสินค้าและ/หรือให้บริการตามปกติของธุรกิจ ซึ่งลูกหนี้โดยส่วนใหญ่จะมีระยะเวลาสินเชื่อ 30 ถึง 60 วัน ดังนั้นลูกหนี้การค้าจึงแสดงอยู่ในรายการหมุนเวียน

กลุ่มกิจการรับรู้ลูกหนี้การค้าเมื่อเริ่มแรกด้วยจำนวนเงินของสิ่งตอบแทนที่ปราศจากเงื่อนไขในการได้รับชำระ ยกเว้นในกรณีที่เป็นรายการที่มีองค์ประกอบด้านการจัดหาเงินที่มีนัยสำคัญ กลุ่มกิจการจะรับรู้ลูกหนี้ด้วยมูลค่าปัจจุบันของสิ่งตอบแทน และจะวัดมูลค่าในภายหลังด้วยราคาทุนตัดจำหน่ายเนื่องจากกลุ่มกิจการตั้งใจที่จะรับชำระกระแสเงินสดตามสัญญา ทั้งนี้การพิจารณาการด้อยค่าของลูกหนี้การค้าได้เปิดเผยในหมายเหตุ 5.6 (จ)

**5.5** สินค้าคงเหลือ

สินค้าคงเหลือแสดงด้วยราคาทุนหรือมูลค่าสุทธิที่จะได้รับแล้วแต่ราคาใดจะต่ำกว่า

ราคาทุนของสินค้าคำนวณโดยวิธีเข้าก่อนออกก่อน ต้นทุนของวัตถุดิบประกอบด้วยราคาซื้อและค่าใช้จ่ายที่เกี่ยวข้องโดยตรงกับการซื้อ หักด้วยส่วนลดที่เกี่ยวข้องทั้งหมด ต้นทุนของสินค้าสำเร็จรูปและงานระหว่างทำประกอบด้วยค่าวัตถุดิบ ค่าแรงทางตรง ค่าใช้จ่ายอื่นทางตรง ค่าโสหุ้ยในการผลิต และค่าใช้จ่ายที่เกี่ยวข้องโดยตรงเพื่อให้สินค้านั้นอยู่ในสภาพและสถานที่ปัจจุบัน

**5.6** สินทรัพย์ทางการเงิน

1. การจัดประเภท

กลุ่มกิจการจัดประเภทสินทรัพย์ทางการเงินประเภทตราสารหนี้ตามลักษณะการวัดมูลค่า โดยพิจารณาจาก ก) โมเดลธุรกิจในการบริหารสินทรัพย์ดังกล่าว และ ข) ลักษณะกระแสเงินสดตามสัญญาว่าเข้าเงื่อนไขของการเป็นเงินต้นและดอกเบี้ย (SPPI) หรือไม่ ดังนี้

* รายการที่วัดมูลค่าภายหลังด้วยมูลค่ายุติธรรม (ผ่านกำไรขาดทุนเบ็ดเสร็จอื่นหรือผ่านกำไรหรือขาดทุน) และ
* รายการที่วัดมูลค่าด้วยราคาทุนตัดจำหน่าย

กลุ่มกิจการจะสามารถจัดประเภทเงินลงทุนในตราสารหนี้ใหม่ก็ต่อเมื่อมีการเปลี่ยนแปลงในโมเดลธุรกิจในการบริหารสินทรัพย์เท่านั้น

สำหรับเงินลงทุนในตราสารทุน กลุ่มกิจการสามารถเลือก (ซึ่งไม่สามารถเปลี่ยนแปลงได้) ที่จะวัดมูลค่าเงินลงทุนในตราสารทุน ณ วันที่รับรู้เริ่มแรกด้วยมูลค่ายุติธรรมผ่านกำไรขาดทุน (FVPL) หรือด้วยมูลค่ายุติธรรมผ่านกำไรขาดทุนเบ็ดเสร็จอื่น (FVOCI) ยกเว้นเงินลงทุนในตราสารทุนที่ถือไว้เพื่อค้าจะวัดมูลค่าด้วย FVPL เท่านั้น

1. การรับรู้รายการและการตัดรายการ

ในการซื้อหรือได้มาหรือขายสินทรัพย์ทางการเงินโดยปกติ กลุ่มกิจการจะรับรู้รายการ ณ วันที่ทำรายการค้า ซึ่งเป็นวันที่กลุ่มกิจการเข้าทำรายการซื้อหรือขายสินทรัพย์นั้น โดยกลุ่มกิจการจะตัดรายการสินทรัพย์ทางการเงินออกเมื่อสิทธิในการได้รับกระแสเงินสดจากสินทรัพย์นั้นสิ้นสุดลงหรือได้ถูกโอนไปและกลุ่มกิจการได้โอนความเสี่ยงและผลประโยชน์ที่เกี่ยวข้องกับการเป็นเจ้าของสินทรัพย์ออกไป

1. การวัดมูลค่า

ในการรับรู้รายการเมื่อเริ่มแรก กลุ่มกิจการวัดมูลค่าของสินทรัพย์ทางการเงินด้วยมูลค่ายุติธรรมบวกต้นทุนการทำรายการซึ่งเกี่ยวข้องโดยตรงกับการได้มาซึ่งสินทรัพย์นั้น สำหรับสินทรัพย์ทางการเงินที่วัดมูลค่าด้วย FVPL กลุ่มกิจการจะรับรู้ต้นทุนการทำรายการที่เกี่ยวข้องเป็นค่าใช้จ่ายในกำไรหรือขาดทุน

กลุ่มกิจการจะพิจารณาสินทรัพย์ทางการเงินซึ่งมีอนุพันธ์แฝงในภาพรวมว่าลักษณะกระแสเงินสดตามสัญญาว่าเข้าเงื่อนไขของการเป็นเงินต้นและดอกเบี้ย (SPPI) หรือไม่

1. ตราสารหนี้

การวัดมูลค่าในภายหลังของตราสารหนี้ขึ้นอยู่กับโมเดลธุรกิจของกลุ่มกิจการในการจัดการสินทรัพย์ทางการเงิน และลักษณะของกระแสเงินสดตามสัญญาของสินทรัพย์ทางการเงิน การวัดมูลค่าสินทรัพย์ทางการเงินประเภทตราสารหนี้  
ของกลุ่มกิจการสามารถแบ่งได้เป็น 2 ประเภทดังนี้

* ราคาทุนตัดจำหน่าย - สินทรัพย์ทางการเงินที่กลุ่มกิจการถือไว้เพื่อรับชำระกระแสเงินสดตามสัญญาซึ่งประกอบด้วยเงินต้นและดอกเบี้ยเท่านั้น จะวัดมูลค่าด้วยราคาทุนตัดจำหน่าย และรับรู้รายได้ดอกเบี้ยจากสินทรัพย์ทางการเงินดังกล่าวตามวิธีอัตราดอกเบี้ยที่แท้จริงและแสดงในรายการรายได้อื่น กำไรหรือขาดทุนที่เกิดขึ้นจากการตัดรายการจะรับรู้โดยตรงในกำไรหรือขาดทุน รายการขาดทุนจากการด้อยค่าแสดงรายการในค่าใช้จ่ายในการบริหารในงบกำไรขาดทุนเบ็ดเสร็จ
* มูลค่ายุติธรรมผ่านกำไรหรือขาดทุน (FVPL) - กลุ่มกิจการจะวัดมูลค่าสินทรัพย์ทางการเงินอื่นที่ไม่เข้าเงื่อนไขการวัดมูลค่าด้วยราคาทุนตัดจำหน่าย ด้วย FVPL โดยกำไรหรือขาดทุนที่เกิดจากการวัดมูลค่ายุติธรรมจะรับรู้ในกำไรหรือขาดทุนและแสดงเป็นรายการสุทธิในรายได้อื่นในรอบระยะเวลาที่เกิดรายการ

1. การด้อยค่า

กลุ่มกิจการใช้วิธีอย่างง่าย (Simplified approach) ตาม TFRS 9 ในการรับรู้การด้อยค่าของลูกหนี้การค้า ลูกหนี้เงินประกันผลงานและสินทรัพย์ที่เกิดจากสัญญา ตามประมาณการผลขาดทุนด้านเครดิตตลอดอายุของสินทรัพย์ดังกล่าวตั้งแต่วันที่กลุ่มกิจการเริ่มรับรู้ลูกหนี้การค้า ลูกหนี้เงินประกันผลงานและสินทรัพย์ที่เกิดจากสัญญา

ในการพิจารณาผลขาดทุนด้านเครดิตที่คาดว่าจะเกิดขึ้น ผู้บริหารได้จัดกลุ่มลูกหนี้ตามความเสี่ยงด้านเครดิต  
ที่มีลักษณะร่วมกันและตามกลุ่มระยะเวลาที่เกินกำหนดชำระ อัตราขาดทุนด้านเครดิตที่คาดว่าจะเกิดขึ้นพิจารณา  
จากลักษณะการจ่ายชำระในอดีต ข้อมูลผลขาดทุนด้านเครดิตจากประสบการณ์ในอดีต รวมทั้งข้อมูลและปัจจัย  
ในอนาคตที่อาจมีผลกระทบต่อการจ่ายชำระของลูกหนี้

ประมาณการอัตราผลขาดทุนด้านเครดิตที่คาดว่าจะเกิดขึ้นพิจารณาจากประวัติการชำระเงินจากการขายในอดีตและประสบการณ์ผลขาดทุนด้านเครดิตที่เกิดขึ้นในช่วงระยะเวลาดังกล่าว ทั้งนี้ อัตราผลขาดทุนด้านเครดิตในอดีต  
จะถูกปรับปรุงเพื่อให้สะท้อนถึงข้อมูลที่เป็นปัจจุบันและการคาดการณ์ล่วงหน้าเกี่ยวกับปัจจัยทางเศรษฐกิจมหภาค  
ที่จะมีผลต่อความสามารถในการจ่ายชำระของลูกค้า โดยกลุ่มกิจการได้พิจารณาอัตราผลิตภัณฑ์มวลรวมในประเทศ (GDP) อัตราการว่างงาน และดัชนีราคาผู้บริโภค (CPI) และจะปรับอัตราผลขาดทุนด้านเครดิตที่ได้จากประสบการณ์ในอดีตเพื่อให้สะท้อนถึงการคาดการณ์การเปลี่ยนแปลงจากปัจจัยเหล่านี้

สำหรับสินทรัพย์ทางการเงินอื่นที่วัดมูลค่าด้วยราคาทุนตัดจำหน่าย กลุ่มกิจการใช้วิธีการทั่วไป (General approach) ตาม TFRS 9 ในการวัดมูลค่าผลขาดทุนด้านเครดิตที่คาดว่าจะเกิดขึ้น ซึ่งกำหนดให้พิจารณาผลขาดทุนที่คาดว่าจะเกิดขึ้นภายใน 12 เดือนหรือตลอดอายุสินทรัพย์ ขึ้นอยู่กับว่ามีการเพิ่มขึ้นของความเสี่ยงด้านเครดิตอย่างมีนัยสำคัญหรือไม่ และรับรู้ผลขาดทุนจากการด้อยค่าตั้งแต่เริ่มรับรู้สินทรัพย์ทางการเงินดังกล่าว

กลุ่มกิจการประเมินความเสี่ยงด้านเครดิตของสินทรัพย์ทางการเงินดังกล่าว ณ ทุกสิ้นรอบระยะเวลารายงาน ว่ามีการเพิ่มขึ้นอย่างมีนัยสำคัญนับตั้งแต่การรับรู้รายการเมื่อแรกเริ่มหรือไม่ (เปรียบเทียบความเสี่ยงของการผิดสัญญา ณ วันที่รายงาน กับความเสี่ยงของการผิดสัญญา ณ วันที่รับรู้รายการเริ่มแรก)

กลุ่มกิจการพิจารณาและรับรู้ผลขาดทุนด้านเครดิตที่คาดว่าจะเกิดขึ้น โดยพิจารณาถึงการคาดการณ์ในอนาคตมาประกอบกับประสบการณ์ในอดีต โดยผลขาดทุนด้านเครดิตที่รับรู้เกิดจากประมาณการความน่าจะเป็นของผลขาดทุน  
ด้านเครดิตถัวเฉลี่ยถ่วงนํ้าหนัก (เช่น มูลค่าปัจจุบันของจำนวนเงินสดที่คาดว่าจะไม่ได้รับทั้งหมดถัวเฉลี่ยถ่วงน้ำหนัก) โดยจำนวนเงินสดที่คาดว่าจะไม่ได้รับ หมายถึงผลต่างระหว่างกระแสเงินสดตามสัญญาทั้งหมดและกระแสเงินสด  
ซึ่งกลุ่มกิจการคาดว่าจะได้รับ คิดลดด้วยอัตราดอกเบี้ยที่แท้จริงเมื่อแรกเริ่มของสัญญา

กลุ่มกิจการวัดมูลค่าผลขาดทุนด้านเครดิตที่คาดว่าจะเกิดขึ้นโดยสะท้อนถึงปัจจัยต่อไปนี้

* + จำนวนเงินที่คาดว่าจะไม่ได้รับถ่วงน้ำหนักตามประมาณการความน่าจะเป็น
  + มูลค่าเงินตามเวลา
  + ข้อมูลสนับสนุนและความสมเหตุสมผล ณ วันที่รายงาน เกี่ยวกับประสบการณ์ในอดีต สภาพการณ์ในปัจจุบัน และการคาดการณ์ไปในอนาคต

ผลขาดทุนและการกลับรายการผลขาดทุนจากการด้อยค่าบันทึกในกำไรหรือขาดทุน โดยแสดงรวมอยู่ในรายการค่าใช้จ่ายในการบริหาร

**5.7** ส่วนปรับปรุงอาคารเช่าและอุปกรณ์

ส่วนปรับปรุงอาคารเช่าและอุปกรณ์ทั้งหมดวัดมูลค่าด้วยราคาทุนหักด้วยค่าเสื่อมราคาสะสมและผลขาดทุนจากการด้อยค่าสะสม ต้นทุนเริ่มแรกจะรวมต้นทุนทางตรงอื่นๆ ที่เกี่ยวข้องโดยตรงกับการซื้อสินทรัพย์นั้น

ต้นทุนที่เกิดขึ้นภายหลังจะรวมอยู่ในมูลค่าตามบัญชีของสินทรัพย์ เมื่อต้นทุนนั้นคาดว่าจะก่อให้เกิดประโยชน์เชิงเศรษฐกิจ  
ในอนาคต มูลค่าตามบัญชีของชิ้นส่วนที่ถูกเปลี่ยนแทนจะถูกตัดรายการออกไป

กลุ่มกิจการจะรับรู้ต้นทุนค่าซ่อมแซมและบำรุงรักษาอื่น ๆ เป็นค่าใช้จ่ายในกำไรขาดทุนเมื่อเกิดขึ้น

ค่าเสื่อมราคาของสินทรัพย์อื่นคำนวณโดยใช้วิธีเส้นตรงเพื่อลดราคาทุนตลอดอายุการให้ประโยชน์ที่ประมาณการไว้ของสินทรัพย์ดังต่อไปนี้

|  |  |
| --- | --- |
| ส่วนปรับปรุงอาคารเช่า | 5 ปี |
| เครื่องมือและอุปกรณ์ | 5 ปี |
| เครื่องจักร | 5 ปี |
| เครื่องตกแต่ง ติดตั้ง และอุปกรณ์สำนักงาน | 5 ปี |
| ยานพาหนะ | 5 ปี |

กลุ่มกิจการได้มีการทบทวนและปรับปรุงมูลค่าคงเหลือและอายุการให้ประโยชน์ของสินทรัพย์ให้เหมาะสมทุกสิ้นรอบระยะเวลารายงาน

ผลกำไรหรือขาดทุนที่เกิดจากการจำหน่ายส่วนปรับปรุงอาคารเช่าและอุปกรณ์ คำนวณโดยเปรียบเทียบสิ่งตอบแทนสุทธิที่ได้รับจากการจำหน่ายสินทรัพย์กับมูลค่าตามบัญชีของสินทรัพย์และแสดงในกำไรหรือขาดทุนอื่น - สุทธิ

**5.8** สินทรัพย์ไม่มีตัวตน

การซื้อสิทธิบัตรโปรแกรมคอมพิวเตอร์

สิทธิการใช้โปรแกรมคอมพิวเตอร์ที่ซื้อมาจะถูกบันทึกด้วยราคาทุน และจะถูกตัดจำหน่ายตลอดอายุประมาณการให้ประโยชน์ภายในระยะเวลาไม่เกิน 3 ปี

ต้นทุนที่เกี่ยวกับการบำรุงรักษาโปรแกรมคอมพิวเตอร์บันทึกเป็นค่าใช้จ่ายเมื่อเกิดขึ้น

**5.9 การด้อยค่าของสินทรัพย์**

กลุ่มกิจการจะทดสอบการด้อยค่าเมื่อมีเหตุการณ์หรือสถานการณ์ที่บ่งชี้ว่าสินทรัพย์ดังกล่าวอาจมีการด้อยค่า รายการขาดทุน  
จากการด้อยค่าจะรับรู้เมื่อมูลค่าตามบัญชีของสินทรัพย์สูงกว่ามูลค่าที่คาดว่าจะได้รับคืน โดยมูลค่าที่คาดว่าจะได้รับคืนหมายถึงจำนวนที่สูงกว่าระหว่างมูลค่ายุติธรรมหักต้นทุนในการจำหน่ายและมูลค่าจากการใช้

เมื่อมีเหตุให้เชื่อว่าสาเหตุที่ทำให้เกิดการด้อยค่าในอดีตได้หมดไป กลุ่มกิจการจะกลับรายการขาดทุนจากด้อยค่าสำหรับสินทรัพย์อื่น ๆ ที่ไม่ใช่ค่าความนิยม

**5.10 สัญญาเช่า**

**สัญญาเช่า - กรณีที่กลุ่มกิจการเป็นผู้เช่า**

กลุ่มกิจการรับรู้สัญญาเช่าเมื่อกลุ่มกิจการสามารถเข้าถึงสินทรัพย์ตามสัญญาเช่า เป็นสินทรัพย์สิทธิการใช้และหนี้สินตามสัญญาเช่า โดยค่าเช่าที่ชำระจะปันส่วนเป็นการจ่ายชำระหนี้สินและต้นทุนทางการเงิน โดยต้นทุนทางการเงินจะรับรู้ในกำไรหรือขาดทุนตลอดระยะเวลาสัญญาเช่าด้วยอัตราดอกเบี้ยคงที่จากยอดหนี้สินตามสัญญาเช่าที่คงเหลืออยู่ กลุ่มกิจการคิดค่าเสื่อมราคาสินทรัพย์สิทธิการใช้ตามวิธีเส้นตรงตามอายุการใช้ประโยชน์ของสินทรัพย์อ้างอิง

กลุ่มกิจการปันส่วนสิ่งตอบแทนในสัญญาไปยังส่วนประกอบของสัญญาที่เป็นการเช่าและส่วนประกอบของสัญญาที่ไม่เป็นการเช่าตามราคาเอกเทศเปรียบเทียบของแต่ละส่วนประกอบ สำหรับสัญญาที่ประกอบด้วยส่วนประกอบของสัญญาที่เป็นการเช่าและส่วนประกอบของสัญญาที่ไม่เป็นการเช่า ยกเว้นสัญญาเช่าอสังหาริมทรัพย์ซึ่งกิจการเป็นผู้เช่า โดยกลุ่มกิจการเลือกที่จะไม่แยกส่วนประกอบของสัญญา และรวมแต่ละส่วนประกอบเป็นส่วนประกอบที่เป็นการเช่าเท่านั้น

สินทรัพย์และหนี้สินตามสัญญาเช่ารับรู้เริ่มแรกด้วยมูลค่าปัจจุบัน หนี้สินตามสัญญาเช่าประกอบด้วยมูลค่าปัจจุบันของการจ่ายชำระตามสัญญาเช่า ดังนี้

* ค่าเช่าคงที่ (รวมถึงการจ่ายชำระคงที่โดยเนื้อหา) สุทธิด้วยเงินจูงใจค้างรับ
* ค่าเช่าผันแปรที่อ้างอิงจากอัตราหรือดัชนี
* มูลค่าที่คาดว่าจะต้องจ่ายจากการรับประกันมูลค่าคงเหลือ
* ราคาสิทธิเลือกซื้อหากมีความแน่นอนอย่างสมเหตุสมผลที่กลุ่มกิจการจะใช้สิทธิ และ
* ค่าปรับจากการยกเลิกสัญญา หากอายุของสัญญาเช่าสะท้อนถึงการที่กลุ่มกิจการคาดว่าจะยกเลิกสัญญานั้น

การจ่ายชำระตามสัญญาเช่าในช่วงการต่ออายุสัญญาเช่าได้รวมอยู่ในการคำนวณหนี้สินตามสัญญาเช่า หากกลุ่มกิจการมีความแน่นอนอย่างสมเหตุสมผลในการใช้สิทธิต่ออายุสัญญาเช่า

กลุ่มกิจการจะคิดลดค่าเช่าจ่ายข้างต้นด้วยอัตราดอกเบี้ยโดยนัยตามสัญญา หากไม่สามารถหาอัตราดอกเบี้ยโดยนัยได้ กลุ่มกิจการจะคิดลดด้วยอัตราการกู้ยืมส่วนเพิ่มของผู้เช่า ซึ่งก็คืออัตราที่สะท้อนถึงการกู้ยืมเพื่อให้ได้มาซึ่งสินทรัพย์ที่มีมูลค่าใกล้เคียงกันในสภาวะเศรษฐกิจ อายุสัญญา และเงื่อนไขที่ใกล้เคียงกัน

สินทรัพย์สิทธิการใช้จะรับรู้ด้วยราคาทุน ซึ่งประกอบด้วย

* จำนวนที่รับรู้เริ่มแรกของหนี้สินตามสัญญาเช่า
* ค่าเช่าจ่ายที่ได้ชำระก่อนเริ่ม หรือ ณ วันทำสัญญา สุทธิจากเงินจูงใจที่ได้รับตามสัญญาเช่า
* ต้นทุนทางตรงเริ่มแรก
* ต้นทุนการปรับสภาพสินทรัพย์

ค่าเช่าที่จ่ายตามสัญญาเช่าระยะสั้นและสัญญาเช่าสินทรัพย์ที่มีมูลค่าต่ำจะรับรู้เป็นค่าใช้จ่ายตามวิธีเส้นตรง สัญญาเช่าระยะสั้น  
คือสัญญาเช่าที่มีอายุสัญญาเช่าน้อยกว่าหรือเท่ากับ 12 เดือน สินทรัพย์ที่มีมูลค่าต่ำประกอบด้วยอุปกรณ์สำนักงานขนาดเล็ก

**5.11 หนี้สินทางการเงิน**

1. การจัดประเภท

กลุ่มกิจการจะพิจารณาจัดประเภทเครื่องมือทางการเงินที่กลุ่มกิจการเป็นผู้ออกเป็นหนี้สินทางการเงินหรือตราสารทุน  
โดยพิจารณาภาระผูกพันตามสัญญา ดังนี้

* หากกลุ่มกิจการมีภาระผูกพันตามสัญญาที่จะต้องส่งมอบเงินสดหรือสินทรัพย์ทางการเงินอื่นให้กับกิจการอื่น โดยไม่สามารถปฏิเสธการชำระหรือเลื่อนการชำระออกไปอย่างไม่มีกำหนดได้นั้น เครื่องมือทางการเงินนั้นจะจัดประเภทเป็นหนี้สินทางการเงิน เว้นแต่ว่าการชำระนั้นสามารถชำระโดยการออกตราสารทุนของกิจการเองด้วยจำนวนตราสารทุนที่คงที่ เพื่อแลกเปลี่ยนกับจำนวนเงินที่คงที่
* หากกลุ่มกิจการไม่มีภาระผูกพันตามสัญญาหรือสามารถเลื่อนการชำระภาระผูกพันตามสัญญาไปได้ เครื่องมือทางการเงินดังกล่าวจะจัดประเภทเป็นตราสารทุน

เงินกู้ยืมจัดประเภทเป็นหนี้สินหมุนเวียนเมื่อกลุ่มกิจการไม่มีสิทธิอันปราศจากเงื่อนไขให้เลื่อนชำระหนี้ออกไปอีกเป็นเวลาไม่น้อยกว่า 12 เดือน นับจากวันสิ้นรอบระยะเวลารายงาน

1. การวัดมูลค่า

ในการรับรู้รายการเมื่อเริ่มแรกกลุ่มกิจการต้องวัดมูลค่าหนี้สินทางการเงินด้วยมูลค่ายุติธรรม และวัดมูลค่าหนี้สินทางการเงินทั้งหมดภายหลังการรับรู้รายการด้วยราคาทุนตัดจำหน่าย

1. การตัดรายการและการเปลี่ยนแปลงเงื่อนไขของสัญญา

กลุ่มกิจการตัดรายการหนี้สินทางการเงินเมื่อภาระผูกพันที่ระบุในสัญญาได้มีการปฏิบัติตามแล้ว หรือได้มีการยกเลิกไป   
หรือสิ้นสุดลงแล้ว

หากกลุ่มกิจการมีการเจรจาต่อรองหรือเปลี่ยนแปลงเงื่อนไขของหนี้สินทางการเงิน กลุ่มกิจการจะต้องพิจารณาว่ารายการดังกล่าวเข้าเงื่อนไขของการตัดรายการหรือไม่ หากเข้าเงื่อนไขของการตัดรายการ กลุ่มกิจการจะต้องรับรู้หนี้สินทางการเงินใหม่ด้วยมูลค่ายุติธรรมของหนี้สินใหม่นั้น และตัดรายการหนี้สินทางการเงินนั้นด้วยมูลค่าตามบัญชีที่เหลืออยู่ และรับรู้ส่วนต่างในรายการกำไร/ขาดทุนอื่นในกำไรหรือขาดทุน

หากกลุ่มกิจการพิจารณาแล้วว่าการต่อรองเงื่อนไขดังกล่าวไม่เข้าเงื่อนไขของการตัดรายการ กลุ่มกิจการจะปรับปรุงมูลค่าของหนี้สินทางการเงินโดยการคิดลดกระแสเงินสดใหม่ตามสัญญาด้วยอัตราดอกเบี้ยที่แท้จริงเดิม (Original effective interest rate) ของหนี้สินทางการเงินนั้น และรับรู้ส่วนต่างในรายการกำไรหรือขาดทุนอื่นในกำไรหรือขาดทุน

**5.12 ภาษีเงินได้งวดปัจจุบันและภาษีเงินได้รอการตัดบัญชี**

ค่าใช้จ่ายภาษีเงินได้สำหรับงวดประกอบด้วยภาษีเงินได้ของงวดปัจจุบันและภาษีเงินได้รอการตัดบัญชี ภาษีเงินได้จะรับรู้ใน  
งบกำไรขาดทุน ยกเว้นส่วนภาษีเงินได้ที่เกี่ยวข้องกับรายการที่รับรู้ในกำไรขาดทุนเบ็ดเสร็จอื่นหรือรายการที่รับรู้โดยตรงไปยังส่วนของเจ้าของ

*ภาษีเงินได้ของงวดปัจจุบัน*

ภาษีเงินได้ของงวดปัจจุบันคำนวณจากอัตราภาษีตามกฎหมายภาษีที่มีผลบังคับใช้อยู่หรือที่คาดได้ค่อนข้างแน่ว่าจะมีผลบังคับใช้ภายในสิ้นรอบระยะเวลาที่รายงาน ผู้บริหารจะประเมินสถานะของการยื่นแบบแสดงรายการภาษีเป็นงวด ๆ ในกรณีที่การนำกฎหมายภาษีไปปฏิบัติขึ้นอยู่กับการตีความ กลุ่มกิจการจะตั้งประมาณการค่าใช้จ่ายภาษีที่เหมาะสมจากจำนวนที่คาดว่าจะต้องจ่ายชำระแก่หน่วยงานจัดเก็บภาษี

*ภาษีเงินได้รอการตัดบัญชี*

ภาษีเงินได้รอการตัดบัญชีรับรู้เมื่อเกิดผลต่างชั่วคราวระหว่างฐานภาษีของสินทรัพย์และหนี้สิน และราคาตามบัญชีที่แสดงอยู่ในงบการเงิน อย่างไรก็ตามกลุ่มกิจการจะไม่รับรู้ภาษีเงินได้รอการตัดบัญชีสำหรับผลต่างชั่วคราวที่เกิดจากเหตุการณ์ต่อไปนี้

* การรับรู้เริ่มแรกของรายการสินทรัพย์หรือรายการหนี้สินที่เกิดจากรายการที่ไม่ใช่การรวมธุรกิจ และไม่มีผลกระทบต่อกำไรหรือขาดทุนทั้งทางบัญชีและทางภาษี
* ผลต่างชั่วคราวของเงินลงทุนในกลุ่มกิจการร่วม และส่วนได้เสียในการร่วมค้าที่กลุ่มกิจการสามารถควบคุมจังหวะเวลาของการกลับรายการผลต่างชั่วคราวและการกลับรายการผลต่างชั่วคราวมีความเป็นไปได้ค่อนข้างแน่ว่าจะไม่เกิดขึ้นภายในระยะเวลาที่คาดการณ์ได้ในอนาคต

ภาษีเงินได้รอการตัดบัญชีคำนวณจากอัตราภาษีที่มีผลบังคับใช้อยู่หรือที่คาดได้ค่อนข้างแน่ว่าจะมีผลบังคับใช้ภายในสิ้นรอบระยะเวลาที่รายงาน และคาดว่าอัตราภาษีดังกล่าวจะนำไปใช้เมื่อสินทรัพย์ภาษีเงินได้รอการตัดบัญชีที่เกี่ยวข้องได้ใช้ประโยชน์ หรือหนี้สินภาษีเงินได้รอการตัดบัญชีได้มีการจ่ายชำระ

สินทรัพย์ภาษีเงินได้รอการตัดบัญชีจะรับรู้หากมีความเป็นไปได้ค่อนข้างแน่ว่ากลุ่มกิจการจะมีกำไรทางภาษีเพียงพอที่จะนำจำนวนผลต่างชั่วคราวนั้นมาใช้ประโยชน์

สินทรัพย์ภาษีเงินได้รอการตัดบัญชีและหนี้สินภาษีเงินได้รอการตัดบัญชีจะแสดงหักกลบกันก็ต่อเมื่อกลุ่มกิจการมีสิทธิตามกฎหมายที่จะนำสินทรัพย์ภาษีเงินได้ของงวดปัจจุบันมาหักกลบกับหนี้สินภาษีเงินได้ของงวดปัจจุบัน และทั้งสินทรัพย์ภาษีเงินได้รอการตัดบัญชีและหนี้สินภาษีเงินได้รอการตัดบัญชีเกี่ยวข้องกับภาษีเงินได้ที่ประเมินโดยหน่วยงานจัดเก็บภาษีหน่วยงานเดียวกันซึ่งตั้งใจจะจ่ายหนี้สินและสินทรัพย์ภาษีเงินได้ของงวดปัจจุบันด้วยยอดสุทธิ

**5.13 ผลประโยชน์พนักงาน**

ผลประโยชน์พนักงานระยะสั้น

ผลประโยชน์พนักงานระยะสั้น คือ ผลประโยชน์ที่คาดว่าจะต้องจ่ายชำระภายใน 12 เดือนหลังจากวันสิ้นรอบระยะเวลาบัญชี เช่น คอมมิชชั่นและโบนัสของพนักงานปัจจุบันรับรู้ตามช่วงเวลาการให้บริการของพนักงานไปจนถึงวันสิ้นสุดรอบระยะเวลารายงาน กลุ่มกิจการจะบันทึกหนี้สินด้วยจำนวนที่คาดว่าจะต้องจ่าย

โครงการสมทบเงิน

กลุ่มกิจการจะจ่ายสมทบให้กับกองทุนกองทุนสำรองเลี้ยงชีพตามความสมัครใจ กลุ่มกิจการไม่มีภาระผูกพันที่ต้องจ่ายชำระเพิ่มเติมเมื่อได้จ่ายเงินสมทบแล้ว เงินสมทบจะถูกรับรู้เป็นค่าใช้จ่ายผลประโยชน์พนักงานเมื่อถึงกำหนดชำระ

ผลประโยชน์เมื่อเกษียณอายุ

โครงการผลประโยชน์เมื่อเกษียณอายุ กำหนดจำนวนเงินผลประโยชน์ที่พนักงานจะได้รับเมื่อเกษียณอายุ โดยมักขึ้นอยู่กับปัจจัยหลายประการ เช่น อายุ จำนวนปีที่ให้บริการ และค่าตอบแทนเมื่อเกษียณอายุ

ภาระผูกพันผลประโยชน์นี้คำนวณโดยนักคณิตศาสตร์ประกันภัยอิสระ ด้วยวิธีคิดลดแต่ละหน่วยที่ประมาณการไว้ ซึ่งมูลค่าปัจจุบันของโครงการผลประโยชน์จะประมาณโดยการคิดลดกระแสเงินสดจ่ายในอนาคต โดยใช้อัตราผลตอบแทนในตลาดของพันธบัตรรัฐบาล ซึ่งเป็นสกุลเงินเดียวกับสกุลเงินประมาณการกระแสเงินสด

กำไรและขาดทุนจากการวัดมูลค่าใหม่จะรับรู้ในส่วนของเจ้าของผ่านกำไรขาดทุนเบ็ดเสร็จอื่นในงวดที่เกิดขึ้น และรวมอยู่  
ในกำไรสะสมในงบแสดงการเปลี่ยนแปลงในส่วนของเจ้าของ

ต้นทุนบริการในอดีตจะถูกรับรู้ทันทีในกำไรหรือขาดทุน

**5.14 ประมาณการหนี้สิน**

กลุ่มกิจการมีภาระผูกพันในปัจจุบันตามกฎหมายหรือตามข้อตกลงที่จัดทำไว้ อันเป็นผลสืบเนื่องมาจากเหตุการณ์ในอดีตซึ่งการชำระภาระผูกพันนั้นมีความเป็นไปได้ค่อนข้างแน่ว่าจะส่งผลให้กลุ่มกิจการต้องสูญเสียทรัพยากรออกไป และประมาณการจำนวนที่ต้องจ่ายได้

กลุ่มกิจการจะวัดมูลค่าของจำนวนประมาณการหนี้สินโดยใช้มูลค่าปัจจุบันของรายจ่ายที่คาดว่าจะต้องนำมาจ่ายชำระภาระผูกพัน การเพิ่มขึ้นของประมาณการหนี้สินเนื่องจากมูลค่าของเงินตามเวลาจะรับรู้เป็นดอกเบี้ยจ่าย

**5.15** **ทุนเรือนหุ้น**

หุ้นสามัญจะจัดประเภทไว้เป็นส่วนของเจ้าของ ต้นทุนส่วนเพิ่มที่เกี่ยวข้องกับการออกหุ้นใหม่หรือการออกสิทธิในการซื้อหุ้น  
ซึ่งสุทธิจากภาษีจะถูกแสดงเป็นยอดหักในส่วนของเจ้าของ

**5.16** การรับรู้รายได้

รายได้หลักรวมถึงรายได้ที่เกิดจากกิจกรรมปกติทางธุรกิจทุกประเภท รวมถึงรายได้อื่น ๆ ที่กิจการได้รับจากการขนส่งสินค้าและให้บริการในกิจกรรมตามปกติธุรกิจ

กลุ่มกิจการรับรู้รายได้สุทธิจากภาษีมูลค่าเพิ่มซึ่งกลุ่มกิจการจะรับรู้รายได้เมื่อคาดว่ามีความเป็นไปได้ค่อนข้างแน่ที่จะได้รับชำระเมื่อส่งมอบสินค้าหรือให้บริการ

สำหรับสัญญาที่มีหลายองค์ประกอบที่กิจการจะต้องส่งมอบสินค้าหรือให้บริการหลายประเภท กลุ่มกิจการต้องแยกเป็นแต่ละภาระที่ต้องปฏิบัติที่แยกต่างหากจากกัน และต้องปันส่วนราคาของรายการของสัญญาดังกล่าวไปยังแต่ละภาระที่ต้องปฏิบัติตามสัดส่วนของราคาขายแบบเอกเทศหรือประมาณการราคาขายแบบเอกเทศ กลุ่มกิจการจะรับรู้รายได้ของแต่ละภาระที่ต้องปฏิบัติ  
แยกต่างหากจากกันเมื่อกลุ่มกิจการได้ปฏิบัติตามภาระนั้นแล้ว

1. **การขายสินค้า**

กลุ่มกิจการเป็นผู้จำหน่ายเครื่องปรับอากาศและอุปกรณ์ที่เกี่ยวข้องกับระบบปรับอากาศและระบบระบายอากาศ ซึ่งจะรับรู้รายได้เมื่อโอนการควบคุมในสินค้านั้นไปยังลูกค้าซึ่งก็คือเมื่อส่งมอบสินค้า และไม่มีภาระผูกพันที่อาจส่งผลกระทบ  
ต่อการยอมรับในสินค้าของลูกค้า การส่งมอบจะเกิดขึ้นเมื่อสินค้าได้ถูกส่งไปยังสถานที่ที่กำหนด ความเสี่ยงของ  
การล้าสมัยและการสูญเสียได้ถูกโอนไปยังลูกค้า และเมื่อลูกค้าส่งได้ยอมรับสินค้าตามสัญญาขายแล้วซึ่งภาระผูกพัน  
ของกลุ่มกิจการสิ้นสุดลงหรือกลุ่มกิจการมีข้อบ่งชี้ว่าเกณฑ์ในการยอมรับทั้งหมดเป็นที่น่าพอใจ

ภาระผูกพันของกลุ่มกิจการในการซ่อมหรือเปลี่ยนสินค้าที่ผิดปกติภายใต้เงื่อนไขการรับประกันจะรับรู้เป็นประมาณการหนี้สินและต้นทุนขาย

กลุ่มกิจการรับรู้ลูกหนี้เมื่อมีการส่งมอบสินค้า เนื่องจากเป็นจุดที่กลุ่มกิจการมีสิทธิได้รับสิ่งตอบแทนโดยไม่มีเงื่อนไขอื่นใด เว้นแต่กำหนดเวลาในการชำระเงิน

1. **การก่อสร้าง**

รายได้จากสัญญาก่อสร้าง สัญญาให้บริการการก่อสร้าง หรือสัญญาให้บริการ ที่สัญญามีการกำหนดผลลัพธ์ของงาน  
จะรับรู้ตามอัตราส่วนของงานที่ทำเสร็จ โดยขั้นของความสำเร็จจะคำนวณเป็นสัดส่วนของต้นทุนที่เกิดขึ้นสะสมจนถึงวันที่ในรายงานต่อประมาณการต้นทุนทั้งหมด

ในกรณีที่กลุ่มกิจการไม่สามารถประมาณขั้นของความสำเร็จได้อย่างน่าเชื่อถือ รายได้ (หากกลุ่มกิจการคาดว่าจะได้รับคืน) จะรับรู้ได้เท่ากับต้นทุนของสัญญาที่รับรู้เป็นรายจ่าย

ค่าชดเชยจากการเรียกร้อง ราคาตามสัญญาที่เปลี่ยนแปลงไป และค่าปรับจากความล่าช้าจากการก่อสร้างถือเป็น  
สิ่งตอบแทนผันแปรและรวมอยู่ในรายได้ตามสัญญาหากมีความเป็นไปได้ค่อนข้างสูงที่การกลับรายการที่มีนัยสำคัญ  
ในรายได้ที่รับรู้สะสมจะไม่เกิดขึ้น กลุ่มกิจการทบทวนความเหมาะสมของข้อสมมติฐานและประมาณการราคาของรายการที่อาจเปลี่ยนแปลงไปทุกรอบระยะเวลารายงาน

*สินทรัพย์และหนี้สินที่เกิดจากสัญญา*

กลุ่มกิจการรับรู้สินทรัพย์ที่เกิดจากสัญญาเมื่อกลุ่มกิจการรับรู้รายได้จากการปฏิบัติตามภาระที่ต้องปฏิบัติตามสัญญา สูงกว่าจำนวนเงินงวดที่เรียกเก็บ โดยจำนวนเงินงวดที่เรียกเก็บรวมถึงส่วนที่ลูกค้ายังไม่ได้ชำระ

กลุ่มกิจการรับรู้หนี้สินที่เกิดจากสัญญาเมื่อได้รับชำระจากลูกค้าหรือถึงกำหนดชำระตามสัญญาก่อนที่กลุ่มกิจการจะปฏิบัติตามภาระที่ต้องปฏิบัติ สำหรับเงินรับล่วงหน้าจากค่าก่อสร้างและค่าบริการหมายถึงจำนวนเงินที่กลุ่มกิจการได้รับมาล่วงหน้าจากลูกค้าเมื่อทำสัญญาและจะทยอยหักกับจำนวนเงินงวดในแต่ละงวดที่กลุ่มกิจการมีสิทธิเรียกเก็บจากลูกค้าเมื่อได้ปฎิบัติงาน

กลุ่มกิจการจะแสดงยอดสุทธิหนี้สินที่เกิดจากสัญญาหลังจากหักกลบกับสินทรัพย์ที่เกิดจากสัญญานั้น ๆ ในแต่ละสัญญาที่ทำกับลูกค้า

1. **การให้บริการบำรุงรักษา**

กลุ่มกิจการรับรู้รายได้จากสัญญาให้บริการที่มีลักษณะการให้บริการแบบต่อเนื่องตามวิธีเส้นตรงตลอดระยะเวลาของสัญญา โดยที่ไม่ได้คำนึงถึงรอบระยะเวลาการชำระเงินตามสัญญา

1. **การให้บริการ**

กลุ่มกิจการรับรู้รายได้จากการให้บริการแก่ลูกค้าโดยอ้างอิงจากขั้นความสำเร็จของงานที่ทำเสร็จ

1. **รายได้อื่น**

รายได้อื่นรับรู้ตามเกณฑ์คงค้าง เว้นแต่จะมีความไม่แน่นอนในการรับชำระ

**5.17 การจ่ายโดยใช้หุ้นเป็นเกณฑ์**

สำหรับการจ่ายโดยใช้หุ้นเป็นเกณฑ์ที่ชำระด้วยตราสารทุน กลุ่มกิจการวัดมูลค่าสินค้าหรือบริการที่ได้รับ และการเพิ่มขึ้นของส่วนของเจ้าของที่เกี่ยวข้องโดยตรง ด้วยมูลค่ายุติธรรมของสินค้าหรือบริการที่ได้รับ เว้นแต่มูลค่ายุติธรรมดังกล่าวไม่สามารถประมาณได้อย่างน่าเชื่อถือ หากกลุ่มกิจการไม่สามารถประมาณมูลค่ายุติธรรมของสินค้าหรือบริการที่ได้รับกลุ่มกิจการจะวัดมูลค่าของสินค้าหรือบริการเหล่านั้นและการเพิ่มขึ้นของส่วนของเจ้าของที่เกี่ยวข้องโดยทางอ้อมโดยอ้างอิงกับมูลค่ายุติธรรมของตราสารทุนที่ออกให้ ณ วันที่ให้สิทธิ

**5.18 การจ่ายเงินปันผล**

เงินปันผลที่จ่ายไปยังผู้ถือหุ้นของกิจการจะรับรู้เป็นหนี้สินในงบการเงินเมื่อการจ่ายเงินปันผลระหว่างกาลได้รับการอนุมัติจาก  
ที่ประชุมคณะกรรมการบริษัทและการจ่ายเงินปันผลประจำปีได้รับอนุมัติจากที่ประชุมผู้ถือหุ้นของบริษัท

|  |
| --- |
| **6 การจัดการความเสี่ยงทางการเงิน** |

**6.1** ปัจจัยความเสี่ยงด้านการเงิน

กิจกรรมของกลุ่มกิจการมีความเสี่ยงทางการเงิน ซึ่งได้แก่ ความเสี่ยงจากตลาด (รวมถึงความเสี่ยงจากอัตราแลกเปลี่ยนและ  
ความเสี่ยงจากอัตราดอกเบี้ย) ความเสี่ยงด้านการให้สินเชื่อ และความเสี่ยงด้านสภาพคล่อง แผนการจัดการความเสี่ยง  
ของกลุ่มกิจการจึงมุ่งเน้นไปยังความผันผวนของตลาดการเงินและบริหารจัดการเพื่อลดผลกระทบต่อผลการดำเนินงานให้อยู่  
ในระดับที่ยอมรับได้ กลุ่มกิจการจึงอาจใช้อนุพันธ์เพื่อป้องกันความเสี่ยงบางประการที่อาจเกิดขึ้น

**6.1.1** ความเสี่ยงจากตลาด

1. **ความเสี่ยงจากอัตราแลกเปลี่ยน**

เนื่องจากกลุ่มกิจการมีการดำเนินงานระหว่างประเทศจึงมีความเสี่ยงจากอัตราแลกเปลี่ยนเงินตราต่างประเทศ โดยเฉพาะจากสกุลเงินดอลลาร์สหรัฐ อันเกี่ยวเนื่องมาจากรายการซื้อสินค้า กลุ่มกิจการมีแนวทางบริหารความเสี่ยงโดยพิจารณาการเข้าทำสัญญาแลกเปลี่ยนเงินตราต่างประเทศล่วงหน้าตามความจำเป็นและความเหมาะสม อย่างไรก็ตามสัดส่วนการทำรายการซื้อในสกุลเงินตราต่างประเทศไม่มีสาระสำคัญเมื่อเทียบกับรายการซื้อทั้งหมด

กลุ่มกิจการไม่ได้นำการบัญชีป้องกันความเสี่ยงมาถือปฏิบัติ จึงรับรู้สัญญาแลกเปลี่ยนเงินตราต่างประเทศล่วงหน้าเป็นสินทรัพย์หรือหนี้สินอนุพันธ์ที่สัดมูลค่าภายหลังด้วยมูลค่ายุติธรรมผ่านกำไรขาดทุน

**ข) ความเสี่ยงในมูลค่ายุติธรรมและความเสี่ยงในกระแสเงินสดที่เกิดจากการเปลี่ยนแปลงอัตราดอกเบี้ย**

รายได้และกระแสเงินสดจากการดำเนินงานของกลุ่มกิจการส่วนใหญ่ไม่ขึ้นกับการเปลี่ยนแปลงของอัตราดอกเบี้ยในตลาด กลุ่มกิจการมีความเสี่ยงจากอัตราดอกเบี้ยจากเงินฝากสถาบันการเงิน เงินให้กู้ยืมระยะสั้นแก่บุคคลที่เกี่ยวข้องกัน เงินกู้ยืมระยะสั้น และเงินกู้ยืมระยาว สินทรัพย์และหนี้สินทางการเงินส่วนใหญ่ของกลุ่มกิจการมีอัตราดอกเบี้ยลอยตัวหรืออัตราดอกเบี้ยคงที่ซึ่งใกล้เคียงกับอัตราตลาดในปัจจุบัน ซึ่งยังส่งผลให้กลุ่มกิจการมีความเสี่ยงในกระแส  
เงินสดที่เกิดจากการเปลี่ยนแปลงอัตราดอกเบี้ย ทั้งนี้ กลุ่มกิจการจะเข้าทำสัญญาแลกเปลี่ยนอัตราดอกเบี้ยเพื่อบริหารความเสี่ยงเมื่อจำเป็น

กลุ่มกิจการไม่ได้นำการบัญชีป้องกันความเสี่ยงมาถือปฏิบัติ

ความเสี่ยงจากการเปลี่ยนแปลงอัตราดอกเบี้ยของเงินกู้ยืม ณ วันสิ้นรอบระยะเวลารายงาน มีดังนี้

|  | **งบการเงินรวมและ งบการเงินเฉพาะกิจการ** | | **งบการเงินเฉพาะกิจการ** | |
| --- | --- | --- | --- | --- |
|  | **พ.ศ. 2566** | | **พ.ศ. 2565** | |
|  |  | **ร้อยละต่อ** |  | **ร้อยละต่อ** |
|  | **บาท** | **เงินกู้ยืมรวม** | **บาท** | **เงินกู้ยืมรวม** |
|  |  |  |  |  |
| เงินเบิกเกินบัญชีและเงินกู้ยืมระยะสั้นจาก  สถาบันการเงินที่มีอัตราดอกเบี้ยลอยตัว | 7,655,859 | 35 | - | - |
| เงินกู้ยืมระยะยาวจากสถาบันการเงินที่มี  อัตราดอกเบี้ยลอยตัว | 11,644,619 | 53 | 18,971,852 | 81 |
| เงินกู้ยืมระยะยาวจากสถาบันการเงินที่มี  อัตราดอกเบี้ยคงที่ | 2,586,473 | 12 | 4,572,213 | 19 |
|  | 21,886,951 | 100 | 23,544,065 | 100 |

**6.1.2** ความเสี่ยงด้านเครดิต

ความเสี่ยงด้านเครดิตโดยส่วนใหญ่เกิดจากรายการเงินสดและรายการเทียบเท่าเงินสด กระแสเงินสดตามสัญญาของเงินลงทุนในตราสารหนี้ที่วัดมูลค่าด้วยราคาทุนตัดจำหน่าย เงินให้กู้ยืมแก่บุคคลที่เกี่ยวข้องกัน รวมถึงความเสี่ยง  
ด้านสินเชื่อแก่ลูกค้าและลูกหนี้คงค้าง

**ก) ก****ารบริหารความเสี่ยง**

กลุ่มกิจการบริหารความเสี่ยงด้านเครดิตโดยการจัดกลุ่มของความเสี่ยง สำหรับเงินฝากธนาคารและสถาบันการเงิน กลุ่มกิจการจะเลือกทำรายการกับสถาบันการเงินที่ได้รับการจัดอันดับจากสถาบันจัดอันดับความน่าเชื่อถือที่เป็นอิสระในระดับ BBB เป็นอย่างน้อย

สำหรับการทำธุรกรรมกับลูกค้า กลุ่มกิจการจะยึดการจัดอันดับจากสถาบันจัดอันดับความน่าเชื่อถือที่เป็นอิสระ ในกรณีที่ไม่มีการจัดอันดับไว้ กลุ่มกิจการจะประเมินความเสี่ยงจากคุณภาพเครดิตของลูกค้า โดยพิจารณาจากฐานะทางการเงิน ประสบการณ์ที่ผ่านมา และปัจจัยอื่นๆ และกำหนดการให้วงเงินสินเชื่อจากผลการประเมินดังกล่าวซึ่งเป็นไปตามข้อกำหนดของคณะกรรมการกลุ่มกิจการทั้งนี้ ผู้บริหารในสายงานที่เกี่ยวข้องจะทำการตรวจสอบการปฏิบัติตามข้อกำหนดด้านวงเงินเครดิตของลูกค้าอย่างสม่ำเสมอ

**ข) หลักประกัน**

สำหรับลูกหนี้การค้าบางราย กลุ่มกิจการมีการขอหลักประกันเป็นเลตเตอร์ออฟเครดิต ซึ่งให้สิทธิกลุ่มกิจการในการเรียกชำระได้หากคู่สัญญาผิดนัดตามเงื่อนไขของสัญญา

**ค) การด้อยค่าของสินทรัพย์ทางการเงิน**

กลุ่มกิจการมีสินทรัพย์ทางการเงินดังต่อไปนี้ รวมทั้งสินทรัพย์ที่เกิดจากสัญญาที่ทำกับลูกค้าที่ต้องมีการพิจารณาตามโมเดลการวัดมูลค่าผลขาดทุนด้านเครดิตที่คาดว่าจะเกิดขึ้นดังต่อไปนี้

* เงินสดและรายการเทียบเท่าเงินสด
* ลูกหนี้การค้าและลูกหนี้อื่น
* เงินฝากสถาบันการเงินที่มีภาระค้ำประกัน
* ลูกหนี้เงินประกันผลงาน (แสดงรวมอยู่สินทรัพย์หมุนเวียนและไม่หมุนเวียนอื่น)

แม้ว่ากลุ่มกิจการจะมีรายการเงินสดและรายการเทียบเท่าเงินสด และ เงินฝากสถาบันการเงินที่มีภาระค้ำประกันซึ่งเข้าเงื่อนไขการพิจารณาการด้อยค่าภายใต้ TFRS 9 แต่กลุ่มกิจการพิจารณาว่าการด้อยค่าของรายการดังกล่าวเป็นจำนวนเงินที่ไม่มีนัยสำคัญ

*ลูกหนี้การค้า ลูกหนี้เงินประกันผลงาน และสินทรัพย์ที่เกิดจากสัญญาที่ทำกับลูกค้า*

กลุ่มกิจการใช้วิธีอย่างง่าย (Simplified approach) ตาม TFRS 9 ในการวัดมูลค่าผลขาดทุนด้านเครดิตที่คาดว่าจะเกิดขึ้นซึ่งคำนวณค่าเผื่อผลขาดทุนด้านเครดิตที่คาดว่าจะเกิดขึ้นตลอดอายุลูกหนี้การค้า ลูกหนี้เงินค้ำประกันผลงานและสินทรัพย์ที่เกิดจากสัญญาทั้งหมด

ในการพิจารณาผลขาดทุนด้านเครดิตที่คาดว่าจะเกิดขึ้น ผู้บริหารได้จัดกลุ่มลูกหนี้ตามความเสี่ยงด้านเครดิตที่มีลักษณะร่วมกันและตามกลุ่มระยะเวลาที่เกินกำหนดชำระ ทั้งนี้เนื่องจากลูกหนี้เงินประกันผลงานและสินทรัพย์ที่เกิดจากสัญญานั้นเป็นงานที่ส่งมอบแต่ยังไม่ได้เรียกเก็บซึ่งมีลักษณะความเสี่ยงใกล้เคียงกับลูกหนี้สำหรับสัญญาประเภทเดียวกัน ผู้บริหารจึงได้ใช้อัตราผลขาดทุนด้านเครดิตของลูกหนี้กับลูกหนี้เงินประกันผลงานและสินทรัพย์ที่เกิดจากสัญญาที่เกี่ยวข้องด้วย

กลุ่มกิจการจะตัดจำหน่ายลูกหนี้การค้าและสินทรัพย์ที่เกิดจากสัญญาเมื่อคาดว่าจะไม่ได้รับชำระคืน ข้อบ่งชี้ที่คาดว่า  
จะไม่ได้รับชำระคืน เช่น การไม่ยอมปฏิบัติตามแผนการชำระหนี้หรือทยอยชำระหนี้ ไม่มีการชำระเงินตามสัญญาหรือไม่สามารถติดต่อได้เป็นระยะเวลามากกว่า 365 วัน

ผลขาดทุนจากการด้อยค่าของลูกหนี้การค้าและสินทรัพย์ที่เกิดจากสัญญาจะแสดงเป็นผลขาดทุนจากการด้อยค่าสุทธิในกำไรจากการดำเนินงาน การได้รับชำระหนี้คืนจากจำนวนที่ได้ตัดจำหน่ายไปจะถูกบันทึกกลับรายการในรายการเดียวกันกับที่ได้บันทึกผลขาดทุนไป

*ลูกหนี้อื่น*

กลุ่มกิจการมีลูกหนี้อื่นที่วัดมูลค่าด้วยราคาทุนตัดจำหน่าย โดยรับรู้ ผลขาดทุนด้านเครดิตที่คาดว่าจะเกิดขึ้นใน 12 เดือนข้างหน้าสำหรับลูกหนี้ที่ไม่ได้มีการเพิ่มขึ้นของความเสี่ยงด้านเครดิตที่มีนัยสำคัญ และรับรู้ผลขาดทุนด้านเครดิตที่คาดว่าจะเกิดขึ้นตลอดอายุลูกหนี้สำหรับลูกหนี้ที่มีการเพิ่มขึ้นของความเสี่ยงด้านเครดิตที่มีนัยสำคัญ

**6.1.3** ความเสี่ยงด้านสภาพคล่อง

การจัดการความเสี่ยงด้านสภาพคล่องอย่างรอบคอบคือการมีจำนวนเงินสดและหลักทรัพย์ที่อยู่ในความต้องการ  
ของตลาดอย่างเพียงพอ และการมีแหล่งเงินทุนที่สามารถเบิกใช้ได้จากวงเงินด้านสินเชื่อที่เพียงพอต่อการชำระภาระผูกพันเมื่อถึงกำหนด ณ วันสิ้นรอบระยะเวลาบัญชี กลุ่มกิจการและบริษัทมีเงินฝากธนาคารที่สามารถเบิกใช้ได้ทันทีจำนวน 23.53 ล้านบาท (พ.ศ. 2565: 214.67 ล้านบาท) เพื่อวัตถุประสงค์ในการบริหารสภาพคล่องของกลุ่มกิจการ   
จากลักษณะของการดำเนินธุรกิจของกลุ่มกิจการซึ่งเป็นธุรกิจที่มีความยืดหยุ่นและเปลี่ยนแปลงอยู่ตลอดเวลา ส่วนงานบริหารการเงินของกลุ่มกิจการได้คงไว้ซึ่งความยืดหยุ่นในแหล่งเงินทุนโดยการคงไว้ซึ่งวงเงินสินเชื่อที่เพียงพอ

ผู้บริหารได้พิจารณาประมาณการกระแสเงินสดของกลุ่มกิจการอย่างสม่ำเสมอโดยพิจารณาจาก ก) เงินสำรองหมุนเวียน (จากวงเงินสินเชื่อที่ยังไม่ได้เบิกใช้) และ ข) เงินสดและรายการเทียบเท่าเงินสด นอกเหนือจากนี้ กลุ่มกิจการยังได้ทำการประมาณการกระแสเงินสด พิจารณาสินทรัพย์ที่มีสภาพคล่องสูงและอัตราส่วนสภาพคล่องตามข้อกำหนดต่าง ๆ และคงไว้ซึ่งแผนการจัดหาเงิน

**ก) การจัดการด้านการจัดหาเงิน**

กลุ่มกิจการมีวงเงินกู้ที่ยังไม่ได้เบิกใช้เป็นสกุลเงินบาท ณ วันที่ 31 ธันวาคมมีดังต่อไปนี้

|  |  |  |
| --- | --- | --- |
|  | **งบการเงินรวมและ งบการเงินเฉพาะกิจการ** | **งบการเงิน**  **เฉพาะกิจการ** |
|  | **พ.ศ. 2566** | **พ.ศ. 2565** |
|  | **บาท** | **บาท** |
| **อัตราดอกเบี้ยลอยตัว** |  |  |
| หมดอายุเกินกว่าหนึ่งปี |  |  |
| - วงเงินเบิกเกินบัญชี | 144,141 | 3,000,000 |
| - วงเงินกู้ยืมระยะสั้นจากสถาบันการเงิน | 200,000 | 5,000,000 |
| - วงเงินกู้ยืมระยะสั้นแบบรวม | 124,404,626 | 35,165,462 |
| - วงเงินหนังสือค้ำประกัน | 1,591,410 | 22,391,152 |
|  | 126,340,177 | 65,556,614 |

**ข) วันครบกำหนดของหนี้สินทางการเงิน**

ตารางต่อไปนี้แสดงให้เห็นถึงหนี้สินทางการเงินที่จัดประเภทตามระยะเวลาการครบกำหนดตามสัญญา ซึ่งแสดงด้วยจำนวนเงินตามสัญญาที่ไม่ได้มีการคิดลด ทั้งนี้ ยอดคงเหลือที่ครบกำหนดภายในระยะเวลา 12 เดือน จะเท่ากับมูลค่า  
ตามบัญชีของหนี้สินที่เกี่ยวข้องเนื่องการการคิดลดไม่มีนัยสำคัญ

|  | **งบการเงินรวม** | | | | |
| --- | --- | --- | --- | --- | --- |
|  | **ภายใน 1 ปี**  **บาท** | **1 - 5 ปี**  **บาท** | **มากกว่า**  **5 ปี**  **บาท** | **รวม**  **บาท** | **มูลค่า ตามบัญชี**  **บาท** |
|  |  |  |  |  |  |
| **ณ วันที่ 31 ธันวาคม พ.ศ. 2566** |  |  |  |  |  |
| เงินเบิกเกินบัญชี | 2,855,859 | - | - | 2,855,859 | 2,855,859 |
| เงินกู้ระยะสั้นจากสถาบันการเงิน | 4,800,000 | - | - | 4,800,000 | 4,800,000 |
| เจ้าหนี้การค้าและเจ้าหนี้อื่น | 98,251,391 | - | - | 98,251,391 | 98,251,391 |
| หนี้สินอนุพันธ์ทางการเงิน | 864,658 | - | - | 864,658 | 864,658 |
| หนี้สินหมุนเวียนอื่น | 4,567,555 | - | - | 4,567,555 | 4,318,716 |
| หนี้สินตามสัญญาเช่า | 6,503,968 | 15,153,229 | - | 21,657,197 | 19,234,046 |
| เงินกู้ยืมระยะยาวจากสถาบันการเงิน | 10,496,992 | 4,582,854 | - | 15,079,846 | 14,231,092 |
| หนี้สินไม่หมุนเวียนอื่น | - | 28,875,098 | - | 28,875,098 | 27,418,641 |
| **รวม** | 128,340,423 | 48,611,181 | - | 176,951,604 | 171,974,403 |

|  | **งบการเงินเฉพาะกิจการ** | | | | |
| --- | --- | --- | --- | --- | --- |
|  | **ภายใน 1 ปี**  **บาท** | **1 - 5 ปี**  **บาท** | **มากกว่า**  **5 ปี**  **บาท** | **รวม**  **บาท** | **มูลค่า ตามบัญชี**  **บาท** |
|  |  |  |  |  |  |
| **ณ วันที่ 31 ธันวาคม พ.ศ. 2566** |  |  |  |  |  |
| เงินเบิกเกินบัญชี | 2,855,859 | - | - | 2,855,859 | 2,855,859 |
| เงินกู้ระยะสั้นจากสถาบันการเงิน | 4,800,000 | - | - | 4,800,000 | 4,800,000 |
| เจ้าหนี้การค้าและเจ้าหนี้อื่น | 97,183,943 | - | - | 97,183,943 | 97,183,943 |
| หนี้สินอนุพันธ์ทางการเงิน | 864,658 | - | - | 864,658 | 864,658 |
| หนี้สินหมุนเวียนอื่น | 4,565,330 | - | - | 4,565,330 | 4,316,491 |
| หนี้สินตามสัญญาเช่า | 6,503,968 | 15,153,229 | - | 21,657,197 | 19,234,046 |
| เงินกู้ยืมระยะยาวจากสถาบันการเงิน | 10,496,992 | 4,582,854 | - | 15,079,846 | 14,231,092 |
| หนี้สินไม่หมุนเวียนอื่น | - | 28,875,098 | - | 28,875,098 | 27,418,641 |
| **รวม** | 127,270,750 | 48,611,181 | - | 175,881,931 | 170,904,730 |

|  | **งบการเงินเฉพาะกิจการ** | | | | |
| --- | --- | --- | --- | --- | --- |
|  | **ภายใน 1 ปี**  **บาท** | **1 - 5 ปี**  **บาท** | **มากกว่า**  **5 ปี**  **บาท** | **รวม**  **บาท** | **มูลค่า ตามบัญชี**  **บาท** |
| **ณ วันที่ 31 ธันวาคม พ.ศ. 2565** |  |  |  |  |  |
| เจ้าหนี้การค้าและเจ้าหนี้อื่น | 321,363,985 | - | - | 321,363,985 | 321,363,985 |
| หนี้สินหมุนเวียนอื่น | 3,846,390 | - | - | 3,846,390 | 3,674,346 |
| หนี้สินตามสัญญาเช่า | 6,658,452 | 8,157,408 | - | 14,815,860 | 13,858,947 |
| เงินกู้ยืมระยะยาวจากสถาบันการเงิน | 12,066,000 | 12,821,876 | 815,938 | 25,703,814 | 23,544,065 |
| หนี้สินไม่หมุนเวียนอื่น | - | 12,234,683 | - | 12,234,683 | 11,569,085 |
| **รวม** | 343,934,827 | 33,213,967 | 815,938 | 377,964,732 | 374,010,428 |

**6.2 การบริหารส่วนของเงินทุน**

**6.2.1** การบริหารความเสี่ยง

ว้ตถุประสงค์ของการบริหารส่วนของทุน คือ

* การรักษาไว้ซึ่งการดำเนินงานต่อเนื่องและเพื่อที่จะสามารถก่อให้เกิดผลตอบแทนแก่ผู้ถือหุ้นและก่อให้เกิดประโยชน์แก่ผู้มีส่วนได้เสียอื่นๆ และ
* การรักษาโครงสร้างเงินทุนไว้ให้อยู่ในระดับที่ก่อให้เกิดประโยชน์สูงสุดเพื่อลดต้นทุนเงินทุน

การที่จะรักษาหรือปรับระดับโครงสร้างของเงินทุนนั้น กลุ่มกิจการอาจต้องปรับจำนวนเงินปันผลจ่าย ปรับการคืนทุนให้แก่ผู้ถือหุ้น การออกหุ้นใหม่ หรือการขายสินทรัพย์เพื่อลดภาระหนี้สิน

เช่นเดียวกับกิจการอื่นในอุตสาหกรรมเดียวกัน กลุ่มกิจการพิจารณาระดับเงินทุนอย่างสม่ำเสมอจากอัตราส่วนหนี้สินต่อทุน ซึ่งคำนวณจากหนี้สินสุทธิหารส่วนของเจ้าของ

ณ วันที่ 31 ธันวาคม กลุ่มกิจการมีอัตราส่วนหนี้สินต่อทุน ดังนี้

|  |  |  |  |
| --- | --- | --- | --- |
|  | **งบการเงินรวม** | **งบการเงินเฉพาะกิจการ** | |
|  | **พ.ศ. 2566**  **บาท** | **พ.ศ. 2566**  **บาท** | **พ.ศ. 2565**  **บาท** |
|  |  |  |  |
| หนี้สินสุทธิ | 194,007,502 | 196,222,038 | 409,792,604 |
| ส่วนของเจ้าของ | 563,998,887 | 564,988,064 | 609,069,931 |
| **อัตราส่วนหนี้สินต่อทุน (เท่า)** | **0.34** | **0.35** | **0.67** |

|  |
| --- |
| **7 มูลค่ายุติธรรม** |

มูลค่ายุติธรรมแบ่งออกเป็นลำดับชั้นตามข้อมูลที่ใช้ดังนี้

ข้อมูลระดับ 1 : มูลค่ายุติธรรมของเครื่องมือทางการเงินอ้างอิงจาก ราคาเสนอซื้อปัจจุบันหรือราคาปิดที่อ้างอิงจากตลาดหลักทรัพย์แห่งประเทศไทยหรือสมาคมตลาดตราสารหนี้ไทย

ข้อมูลระดับ 2 : มูลค่ายุติธรรมของเครื่องมือทางการเงินวัดมูลค่าโดยใช้เทคนิคการประเมินมูลค่าซึ่งใช้ข้อมูลที่สามารถสังเกตได้อย่างมีนัยสำคัญและอ้างอิงจากประมาณการของกิจการเองมาใช้น้อยที่สุดเท่าที่เป็นไปได้

ข้อมูลระดับ 3 : มูลค่ายุติธรรมของเครื่องมือทางการเงินวัดมูลค่าโดยใช้เทคนิคการประเมินมูลค่าซึ่งไม่ได้มาจากข้อมูลที่สังเกตได้  
ในตลาด

สินทรัพย์ทางการเงินและหนี้สินทางการเงินของกลุ่มกิจการมีมูลค่ายุติธรรมใกล้เคียงกับราคาตามบัญชี เนื่องจากมีอายุคงเหลือต่ำกว่าหนึ่งปีเป็นส่วนใหญ่ มูลค่ายุติธรรมของเงินกู้ยืมระยะสั้นจากสถาบันการเงินและเงินกู้ยืมระยะยาวจากสถาบันการเงินที่ถึงกำหนดชำระภายในหนึ่งปีมีมูลค่าใกล้เคียงกับราคาตามบัญชีเนื่องจากอัตราดอกเบี้ยที่แท้จริงใกล้เคียงกับอัตราดอกเบี้ยในตลาด เงินกู้ยืมระยะยาว  
จากสถาบันการเงินมีมูลค่ายุติธรรมมีมูลค่าเท่ากับราคาตามบัญชี เนื่องจากอัตราดอกเบี้ยของเงินกู้ยืมเป็นอัตราดอกเบี้ยลอยตัว

ในระหว่างปีไม่มีการโอนระหว่างระดับของชั้นมูลค่ายุติธรรม

การวัดมูลค่ายุติธรรมของสินทรัพย์ทางการเงินและหนี้สินทางการเงินมีมูลค่าใกล้เคียงกับมูลค่าตามบัญชี

|  |
| --- |
| **8 ประมาณการทางบัญชีที่สำคัญ และการใช้ดุลยพินิจ** |

การประมาณการข้อสมมติฐานและการใช้ดุลยพินิจได้มีการประเมินทบทวนอย่างต่อเนื่อง และอยู่บนพื้นฐานของประสบการณ์ในอดีตและปัจจัยอื่น ๆ ซึ่งรวมถึงการคาดการณ์ถึงเหตุการณ์ในอนาคตที่เชื่อว่ามีสมเหตุสมผลในสถานการณ์ขณะนั้น

1. การรับรู้รายได้

กลุ่มกิจการต้องประมาณการขั้นของความเสร็จของงานที่ทำภายใต้สัญญาที่ทำกับลูกค้าเพื่อรับรู้รายได้ โดยขั้นของความสำเร็จ  
จะคำนวณเป็นสัดส่วนของต้นทุนที่เกิดขึ้นสะสมจนถึงวันที่ในรายงานต่อประมาณการต้นทุนทั้งหมด ในกรณีที่กลุ่มกิจการไม่สามารถประมาณขั้นของความสำเร็จได้อย่างน่าเชื่อถือ รายได้ (หากกลุ่มกิจการคาดว่าจะได้รับคืน) จะรับรู้ได้เท่ากับต้นทุนของสัญญาที่รับรู้เป็นรายจ่าย ต้นทุนทั้งหมดของโครงการที่ประมาณไว้นี้ประมาณขึ้นโดยวิศวกรหรือผู้รับผิดชอบดูแลโครงการของกลุ่มกิจการซึ่งอาจจะมีการเปลี่ยนแปลงได้

ข) ภาระผูกพันผลประโยชน์เมื่อเกษียณอายุ

มูลค่าปัจจุบันของภาระผูกพันผลประโยชน์เมื่อเกษียณอายุขึ้นอยู่กับข้อสมมติฐานหลายข้อ ข้อสมมติฐานที่ใช้และผลกระทบจากการเปลี่ยนแปลงที่เป็นไปได้ของข้อสมมติฐานได้เปิดเผยข้อมูลอยู่ในหมายเหตุข้อ 23

ค) การกำหนดอายุสัญญาเช่า

กลุ่มกิจการพิจารณาข้อเท็จจริงและสภาพแวดล้อมที่เกี่ยวข้องทั้งหมดที่ทำให้เกิดสิ่งจูงใจทางเศรษฐกิจสำหรับผู้เช่า ในการใช้สิทธิ  
ขยายอายุสัญญาเช่าหรือไม่ใช้สิทธิในการยกเลิกสัญญาเช่าเพื่อกำหนดอายุสัญญาเช่า กลุ่มกิจการพิจารณาการกำหนดอายุสัญญาเช่าก็ต่อเมื่อสัญญาเช่านั้นมีความแน่นอนอย่างสมเหตุสมผลที่ระยะเวลาการเช่าจะถูกขยายหรือถูกยกเลิก

สำหรับการเช่าอสังหาริมทรัพย์ ปัจจัยหลักที่เกี่ยวข้องมากที่สุดคือระยะสัญญาเช่าในอดีต ค่าใช้จ่าย และสภาพของสินทรัพย์ที่เช่า

สิทธิขยายอายุสัญญาเช่าส่วนใหญ่ในสัญญาเช่าอาคารสำนักงานไม่ได้ถูกรวมอยู่ในหนี้สินตามสัญญาเช่า เนื่องจากกลุ่มกิจการพิจารณา ก) สภาพของสินทรัพย์ที่เช่า และ/หรือ ข) การเปลี่ยนแทนสินทรัพย์จะไม่ก่อให้เกิดต้นทุนอย่างมีสาระสำคัญ

อายุสัญญาเช่าจะถูกประเมินใหม่เมื่อกลุ่มกิจการใช้ (หรือไม่ใช้) สิทธิหรือกลุ่มกิจการมีภาระผูกพันในการใช้ (หรือไม่ใช้สิทธิ) การประเมินความแน่นอนอย่างสมเหตุสมผลจะเกิดขึ้นเมื่อเกิดเหตุการณ์ที่มีนัยสำคัญหรือการเปลี่ยนแปลงของสภาพแวดล้อมที่มีนัยสำคัญ ซึ่งมีผลกระทบต่อการประเมินอายุสัญญาเช่าและอยู่ภายใต้การควบคุมของกลุ่มกิจการ

ง) การกำหนดอัตราการคิดลดของหนี้สินตามสัญญาเช่า

กลุ่มกิจการประเมินอัตราดอกเบี้ยการกู้ยืมส่วนเพิ่มของผู้เช่าดังนี้

* ใช้ข้อมูลที่การจัดหาเงินทุนจากบุคคลที่สามของแต่ละกิจการที่เป็นผู้เช่าและปรับปรุงข้อมูลที่ได้รับให้สะท้อนกับการเปลี่ยนแปลงในปัจจัยทางด้านการเงินของผู้เช่าหากเป็นไปได้
* ปรับปรุงสัญญาเช่าโดยเฉพาะเจาะจง เช่น อายุสัญญาเช่า ประเทศ สกุลเงิน และหลักประกัน

จ) การด้อยค่าของสินทรัพย์ทางการเงิน

ผลขาดทุนจากการด้อยค่าของสินทรัพย์ทางการเงินอ้างอิงจากสมมติฐานที่เกี่ยวกับความเสี่ยงในการผิดนัดชำระหนี้และอัตราการขาดทุนที่คาดว่าจะเกิด กลุ่มกิจการใช้ดุลยพินิจในการประเมินข้อสมมติฐานเหล่านี้ และพิจารณาเลือกปัจจัยที่ส่งผลต่อการคำนวณการด้อยค่าบนพื้นฐานของข้อมูลในอดีตของกลุ่มกิจการและสภาวะแวดล้อมทางตลาดที่เกิดขึ้น รวมทั้งการคาดการณ์เหตุการณ์ในอนาคต ณ ทุกสิ้นรอบระยะเวลารายงาน การด้อยค่าของสินทรัพย์ทางการเงินได้เปิดเผยข้อมูลในหมายเหตุข้อ 11

|  |
| --- |
| **9 ข้อมูลจำแนกตามส่วนงาน** |

ส่วนงานดำเนินงานที่นำเสนอสอดคล้องกับรายงานภายในของกลุ่มกิจการที่จัดทำให้กับผู้มีอำนาจตัดสินใจสูงสุดด้านการดำเนินงาน คือ ประธานกรรมการบริหารและกรรมการผู้จัดการซึ่งเป็นผู้ตัดสินใจเกี่ยวกับการจัดสรรทรัพยากรให้กับส่วนงานและประเมินผลงานการดำเนินงานของส่วนงานดำเนินงาน โดย กลุ่มกิจการร่วมดำเนินธุรกิจภายใต้ส่วนงานดำเนินงานจำนวน 2 ส่วนงาน ดังนี้

1. ส่วนงานบริการ

1.1 งานให้บริการก่อสร้างเกี่ยวกับระบบปรับอากาศและระบายอากาศ ระบบไฟฟ้าและระบบประปา

1.2 งานให้บริการซ่อมบำรุง

1. ส่วนงานขาย

2.1 การจำหน่ายอุปกรณ์ระบบปรับอากาศและระบายอากาศ ระบบไฟฟ้าและระบบประปา พร้อมติดตั้ง

ข้อมูลที่มีสาระสำคัญเกี่ยวกับรายได้และกำไรของแต่ละส่วนงานที่รายงาน มีดังต่อไปนี้

|  |  |  |  |  |  |  |
| --- | --- | --- | --- | --- | --- | --- |
|  | **งบการเงินรวม** | | | | | |
|  | **ส่วนงานบริการ** | | **ส่วนงานขาย** | | **รวม** | |
|  | **พ.ศ. 2566** | **พ.ศ. 2565** | **พ.ศ. 2566** | **พ.ศ. 2565** | **พ.ศ. 2566** | **พ.ศ. 2565** |
|  | **บาท** | **บาท** | **บาท** | **บาท** | **บาท** | **บาท** |
|  |  |  |  |  |  |  |
| รายได้จากการขายและให้บริการ | 435,748,498 | 675,139,138 | 245,746,310 | 303,428,451 | 681,494,808 | 978,567,589 |
| ต้นทุนจากการขายและให้บริการ | (443,435,926) | (591,633,755) | (227,996,474) | (278,430,167) | (671,432,400) | (870,063,922) |
| **(ขาดทุน) กำไรขั้นต้น** | (7,687,428) | 83,505,383 | 17,749,836 | 24,998,284 | 10,062,408 | 108,503,667 |
| รายได้อื่น |  |  |  |  | 8,777,816 | 3,695,927 |
| ค่าใช้จ่ายในการขาย |  |  |  |  | (9,318,398) | (15,432,835) |
| ค่าใช้จ่ายในการบริหาร |  |  |  |  | (62,009,546) | (60,162,695) |
| ต้นทุนทางการเงิน |  |  |  |  | (3,542,679) | (5,067,487) |
| **(ขาดทุน) กำไรก่อนภาษีเงินได้** |  |  |  |  | (56,030,399) | 31,536,577 |
| รายได้ (ค่าใช้จ่าย) ภาษีเงินได้ |  |  |  |  | 10,959,355 | (7,042,346) |
| **(ขาดทุน) กำไรสำหรับปี** |  |  |  |  | (45,071,044) | 24,494,231 |
|  |  |  |  |  |  |  |
| **ประเภทของการรับรู้รายได้:** |  |  |  |  |  |  |
| ณ จุดใดจุดหนึ่ง | - | - | 245,746,310 | 303,428,451 | 245,746,310 | 303,428,451 |
| ตลอดช่วงระยะเวลา | 435,748,498 | 675,139,138 | - | - | 435,748,498 | 675,139,138 |
|  | 435,748,498 | 675,139,138 | 245,746,310 | 303,428,451 | 681,494,808 | 978,567,589 |

**ข้อมูลเกี่ยวกับลูกค้ารายใหญ่**

ข้อมูลเกี่ยวกับลูกค้ารายใหญ่สำหรับปีสิ้นสุดวันที่ 31 ธันวาคม มีรายละเอียดดังนี้

|  |  |  |
| --- | --- | --- |
|  | **งบการเงินรวมและ**  **งบการเงินเฉพาะกิจการ** | **งบการเงิน**  **เฉพาะกิจการ** |
|  | **พ.ศ. 2566** | **พ.ศ. 2565** |
|  | **บาท** | **บาท** |
|  |  |  |
| ลูกค้ารายใหญ่ - รายที่ 1 | 420,378,629 | 618,818,117 |
| ลูกค้ารายใหญ่ - รายที่ 2 | 25,900,222 | 51,493,624 |
| ลูกค้ารายใหญ่ - รายที่ 3 | 99,348,971 | 250,737,104 |
| รวม | 545,627,822 | 921,048,846 |

|  |
| --- |
| **10 เงินสดและรายการเทียบเท่าเงินสด** |

|  |  |  |  |
| --- | --- | --- | --- |
|  | **งบการเงินรวม** | **งบการเงินเฉพาะกิจการ** | |
|  | **พ.ศ. 2566** | **พ.ศ. 2566** | **พ.ศ. 2565** |
|  | **บาท** | **บาท** | **บาท** |
|  |  |  |  |
| เงินสดในมือ | 518,323 | 510,000 | 400,000 |
| เงินฝากธนาคารระยะสั้น | 23,237,292 | 23,022,639 | 214,272,252 |
| **รวม** | 23,755,615 | 23,532,639 | 214,672,252 |

|  |
| --- |
| **11 ลูกหนี้การค้าและลูกหนี้อื่นและสินทรัพย์ที่เกิดจากสัญญา** |

**11.1** ลูกหนี้การค้าและลูกหนี้อื่น

|  |  |  |  |
| --- | --- | --- | --- |
|  | **งบการเงินรวม** | **งบการเงินเฉพาะกิจการ** | |
|  | **พ.ศ. 2566** | **พ.ศ. 2566** | **พ.ศ. 2565** |
|  | **บาท** | **บาท** | **บาท** |
|  |  |  |  |
| ลูกหนี้การค้า | 63,082,746 | 61,985,146 | 212,948,967 |
| หัก ค่าเผื่อผลขาดทุนที่คาดว่าจะเกิดขึ้น | (2,303,321) | (2,303,321) | (2,303,321) |
| ลูกหนี้การค้า - สุทธิ | 60,779,425 | 59,681,825 | 210,645,646 |
| ลูกหนี้อื่น - กิจการอื่น | 1,343,845 | 1,343,145 | 1,174,541 |
| ลูกหนี้อื่น - กิจการที่เกี่ยวข้อง (หมายเหตุข้อ 32 (ข)) | - | 43,408 | - |
| ลูกหนี้พนักงาน | - | - | 38,201 |
| รายได้ค้างรับ | 2,618,139 | 2,618,139 | - |
| ค่าใช้จ่ายจ่ายล่วงหน้า | 3,613,164 | 3,573,437 | 7,430,009 |
| เงินมัดจำ | 222,900 | 222,900 | 210,075 |
|  | 68,577,473 | 67,482,854 | 219,498,472 |

**11.2** สินทรัพย์ที่เกิดจากสัญญา

รายละเอียดสินทรัพย์ที่เกิดจากสัญญาแสดงดังนี้

|  |  |  |
| --- | --- | --- |
|  | **งบการเงินรวมและ งบการเงินเฉพาะกิจการ** | **งบการเงิน**  **เฉพาะกิจการ** |
|  | **พ.ศ. 2566** | **พ.ศ. 2565** |
|  | **บาท** | **บาท** |
| **ส่วนที่หมุนเวียน** |  |  |
| ต้นทุนงานโครงการจนถึงปัจจุบัน | 1,337,017,020 | 784,871,674 |
| กำไรที่รับรู้จนถึงปัจจุบัน | 119,519,048 | 122,415,718 |
| ต้นทุนงานโครงการที่เกิดขึ้นปรับปรุงด้วยกำไรที่รับรู้   จนถึงปัจจุบัน | 1,456,536,068 | 907,287,392 |
| หัก เงินงวดที่เรียกเก็บจากผู้ว่าจ้าง | (1,033,494,911) | (558,400,552) |
| หัก ค่าเผื่อผลขาดทุนที่คาดว่าจะเกิดขึ้น | (287,128) | (287,128) |
| รวมสินทรัพย์ที่เกิดจากสัญญา | 422,754,029 | 348,599,712 |

สินทรัพย์ที่เกิดจากสัญญาเป็นรายได้จากสัญญาที่ยังไม่ได้เรียกเก็บที่กลุ่มกิจการเป็นคู่สัญญากับลูกค้า สินทรัพย์ที่เกิดจากสัญญาจะถึงกำหนดเรียกเก็บเงินภายใน 12 เดือน

**11.3** การด้อยค่าของลูกหนี้การค้าและสินทรัพย์ที่เกิดจากสัญญา

ค่าเผื่อผลขาดทุนของลูกหนี้การค้าและสินทรัพย์ที่เกิดจากสัญญา มีรายละเอียดดังนี้

|  |  |  |  |  |  |  |
| --- | --- | --- | --- | --- | --- | --- |
|  | **งบการเงินรวม** | | | | | |
| **ณ วันที่ 31 ธันวาคม พ.ศ. 2566** | **ยังไม่ถึง**  **กำหนดชำระ**  **บาท** | **ไม่เกิน**  **3 เดือน**  **บาท** | **3 - 6 เดือน**  **บาท** | **6 - 12 เดือน**  **บาท** | **เกินกว่า**  **12 เดือน**  **บาท** | **รวม**  **บาท** |
|  |  |  |  |  |  |  |
| มูลค่าตามบัญชีขั้นต้น |  |  |  |  |  |  |
| - ลูกหนี้การค้า | 21,060,307 | 23,905,211 | 1,465,274 | 14,348,633 | 2,303,321 | 63,082,746 |
| - สินทรัพย์ที่เกิดจากสัญญา | 5,540,174 | 36,242,251 | 124,767,075 | 132,560,023 | 123,931,634 | 423,041,157 |
| ค่าเผื่อผลขาดทุนที่คาดว่าจะเกิดขึ้น | - | - | - | - | (2,590,449) | (2,590,449) |

|  |  |  |  |  |  |  |
| --- | --- | --- | --- | --- | --- | --- |
|  | **งบการเงินเฉพาะกิจการ** | | | | | |
| **ณ วันที่ 31 ธันวาคม พ.ศ. 2566** | **ยังไม่ถึง**  **กำหนดชำระ**  **บาท** | **ไม่เกิน**  **3 เดือน**  **บาท** | **3 - 6 เดือน**  **บาท** | **6 - 12 เดือน**  **บาท** | **เกินกว่า**  **12 เดือน**  **บาท** | **รวม**  **บาท** |
|  |  |  |  |  |  |  |
| มูลค่าตามบัญชีขั้นต้น |  |  |  |  |  |  |
| - ลูกหนี้การค้า | 19,962,707 | 23,905,211 | 1,465,274 | 14,348,633 | 2,303,321 | 61,985,146 |
| - สินทรัพย์ที่เกิดจากสัญญา | 5,540,174 | 36,242,251 | 124,767,075 | 132,560,023 | 123,931,634 | 423,041,157 |
| ค่าเผื่อผลขาดทุนที่คาดว่าจะเกิดขึ้น | - | - | - | - | (2,590,449) | (2,590,449) |

|  |  |  |  |  |  |  |
| --- | --- | --- | --- | --- | --- | --- |
|  | **งบการเงินเฉพาะกิจการ** | | | | | |
| **ณ วันที่ 31 ธันวาคม พ.ศ. 2565** | **ยังไม่ถึง**  **กำหนดชำระ**  **บาท** | **ไม่เกิน**  **3 เดือน**  **บาท** | **3 - 6 เดือน**  **บาท** | **6 - 12 เดือน**  **บาท** | **เกินกว่า**  **12 เดือน**  **บาท** | **รวม**  **บาท** |
|  |  |  |  |  |  |  |
| มูลค่าตามบัญชีขั้นต้น |  |  |  |  |  |  |
| - ลูกหนี้การค้า | 89,863,555 | 112,067,015 | 8,565,276 | 149,800 | 2,303,321 | 212,948,967 |
| - สินทรัพย์ที่เกิดจากสัญญา | 140,415,589 | 74,737,649 | 49,451,588 | 83,994,886 | 287,128 | 348,886,840 |
| ค่าเผื่อผลขาดทุนที่คาดว่าจะเกิดขึ้น | - | - | - | - | (2,590,449) | (2,590,449) |

รายการกระทบยอดค่าเผื่อผลขาดทุนสำหรับลูกหนี้และสินทรัพย์ที่เกิดจากสัญญาสำหรับปีสิ้นสุดวันที่ 31 ธันวาคม มีดังนี้

|  |  |  |
| --- | --- | --- |
|  | **งบการเงินรวม** | |
|  | **ลูกหนี้การค้า** | **สินทรัพย์**  **ที่เกิดจากสัญญา** |
|  |  |  |
| **ณ วันที่ 1 มกราคม พ.ศ. 2566** | 2,303,321 | 287,128 |
| รับรู้ค่าเผื่อผลขาดทุนด้านเครดิตเพิ่มขึ้นในกำไรหรือขาดทุนในระหว่างปี | - | - |
| **ณ วันที่ 31 ธันวาคม พ.ศ. 2566** | 2,303,321 | 287,128 |

|  |  |  |
| --- | --- | --- |
|  | **งบการเงินเฉพาะกิจการ** | |
|  | **ลูกหนี้การค้า** | **สินทรัพย์**  **ที่เกิดจากสัญญา** |
|  |  |  |
| **ณ วันที่ 1 มกราคม พ.ศ. 2565** | 2,303,321 | 287,128 |
| รับรู้ค่าเผื่อผลขาดทุนด้านเครดิตเพิ่มขึ้นในกำไรหรือขาดทุนในระหว่างปี | - | - |
| **ณ วันที่ 31 ธันวาคม พ.ศ. 2565** | 2,303,321 | 287,128 |
| รับรู้ค่าเผื่อผลขาดทุนด้านเครดิตเพิ่มขึ้นในกำไรหรือขาดทุนในระหว่างปี | - | - |
| **ณ วันที่ 31 ธันวาคม พ.ศ. 2566** | 2,303,321 | 287,128 |

|  |
| --- |
| **12 สินทรัพย์ทางการเงินและหนี้สินทางการเงิน** |

ณ วันที่ 31 ธันวาคม กลุ่มกิจการได้จัดประเภทสินทรัพย์และหนี้สินทางเงิน ดังต่อไปนี้

|  |  |  |  |
| --- | --- | --- | --- |
|  | **งบการเงินรวม** | **งบการเงินเฉพาะกิจการ** | |
|  | **พ.ศ. 2566** | **พ.ศ. 2566** | **พ.ศ. 2565** |
|  | **บาท** | **บาท** | **บาท** |
|  |  |  |  |
| **สินทรัพย์ทางการเงิน** |  |  |  |
| สินทรัพย์ทางการเงินที่วัดด้วยราคาทุนตัดจำหน่าย |  |  |  |
| - เงินสดและรายการเทียบเท่าเงินสด | 23,755,615 | 23,532,639 | 214,672,252 |
| - ลูกหนี้การค้าและลูกหนี้อื่น - สุทธิ | 64,964,309 | 63,909,417 | 212,030,262 |
| - สินทรัพย์หมุนเวียนอื่น | 9,616,830 | 9,616,830 | 3,588,887 |
| - เงินฝากสถาบันการเงินที่มีภาระค้ำประกัน | 23,828,151 | 23,828,151 | 23,461,950 |
| - สินทรัพย์ไม่หมุนเวียนอื่น | 70,854,032 | 70,854,032 | 42,805,473 |
|  |  |  |  |
| **หนี้สินทางการเงิน** |  |  |  |
| หนี้สินทางการเงินที่วัดด้วยราคาทุนตัดจำหน่าย |  |  |  |
| - เงินเบิกเกินบัญชีและเงินกู้ยืมระยะสั้นจากสถาบันการเงิน | 7,655,859 | 7,655,859 | - |
| - เจ้าหนี้การค้าและเจ้าหนี้อื่น | 98,251,390 | 97,183,943 | 321,363,985 |
| - หนี้สินอนุพันธ์ทางการเงิน | 864,658 | 864,658 | - |
| - หนี้สินหมุนเวียนอื่น | 4,318,716 | 4,316,491 | 3,674,346 |
| - เงินกู้ยืมระยะยาวจากสถาบันการเงิน | 14,231,092 | 14,231,092 | 23,544,065 |
| - หนี้สินตามสัญญาเช่า - สุทธิ | 19,234,046 | 19,234,046 | 13,858,947 |
| - หนี้สินไม่หมุนเวียนอื่น | 27,418,641 | 27,418,641 | 11,569,085 |

**12.1 สินทรัพย์ทางการเงินอื่นที่วัดมูลค่าด้วยราคาทุนตัดจำหน่าย**

**ก) การจัดประเภทรายการสินทรัพย์ทางการเงินที่วัดมูลค่าด้วยราคาทุนตัดจำหน่าย**

กลุ่มกิจการได้จัดประเภทเป็นรายการสินทรัพย์ทางการเงินที่วัดมูลค่าด้วยราคาทุนตัดจำหน่ายเมื่อเข้าเงื่อนไขดังต่อไปนี้

* ถือไว้โดยมีวัตถุประสงค์ที่จะรับชำระกระแสเงินสดตามสัญญา และ
* กระแสเงินสดตามสัญญานั้นเข้าเงื่อนไขการเป็นเงินต้นและดอกเบี้ย

สินทรัพย์ทางการเงินที่วัดมูลค่าด้วยราคาทุนตัดจำหน่ายมีราคาตามบัญชีดังตารางด้านบน

**ข) มูลค่ายุติธรรมของสินทรัพย์ทางการเงินที่วัดมูลค่าด้วยราคาทุนตัดจำหน่าย**

สำหรับสินทรัพย์ทางการเงินส่วนหมุนเวียน เนื่องจากมีลักษณะเป็นสินทรัพย์ที่หมุนเวียน มูลค่าตามบัญชีจึงมีมูลค่าใกล้เคียงกับมูลค่ายุติธรรม สำหรับสินทรัพย์ทางการเงินส่วนไม่หมุนเวียน มูลค่ายุติธรรมไม่ได้มีความแตกต่างไปอย่างมีสาระสำคัญจากมูลค่าตามบัญชี

**ค) ค่าเผื่อผลขาดทุนที่คาดว่าจะเกิดขึ้น**

ค่าเผื่อผลขาดทุนของลูกหนี้เงินประกันผลงานซึ่งแสดงรวมอยู่ในสินทรัพย์หมุนเวียนและสินทรัพย์ไม่หมุนเวียน  
มีรายละเอียดดังนี้

|  |  |  |  |  |  |  |
| --- | --- | --- | --- | --- | --- | --- |
|  | **งบการเงินรวมและงบการเงินเฉพาะกิจการ** | | | | | |
|  | **พ.ศ. 2566** | | | **พ.ศ. 2565** | | |
|  | **หมุนเวียน**  **บาท** | **ไม่หมุนเวียน**  **บาท** | **รวม**  **บาท** | **หมุนเวียน**  **บาท** | **ไม่หมุนเวียน**  **บาท** | **รวม**  **บาท** |
|  |  |  |  |  |  |  |
| ลูกหนี้เงินประกันผลงาน | 9,616,830 | 70,225,093 | 79,841,923 | 3,588,887 | 42,416,889 | 46,005,776 |
| หัก ค่าเผื่อผลขาดทุน  ที่คาดว่าจะเกิดขึ้น | - | (525,760) | (525,760) | - | (788,862) | (788,862) |
| รวม | 9,616,830 | 69,699,333 | 79,316,163 | 3,588,887 | 41,628,027 | 45,216,914 |

รายการกระทบยอดค่าเผื่อผลขาดทุนที่แสดงรวมอยู่ในสินทรัพย์หมุนเวียนและสินทรัพย์ไม่หมุนเวียนสำหรับปีสิ้นสุดวันที่ 31 ธันวาคม มีดังนี้

|  |  |
| --- | --- |
|  | **งบการเงินรวมและงบการเงินเฉพาะกิจการ** |
|  | **ลูกหนี้เงินประกันผลงาน** |
|  |  |
| **ณ วันที่ 1 มกราคม พ.ศ. 2565** | 788,862 |
| รับรู้ค่าเผื่อผลขาดทุนด้านเครดิตเพิ่มขึ้น/(ลดลง)ในกำไรหรือขาดทุนในระหว่างปี | - |
| **ณ วันที่ 31 ธันวาคม พ.ศ. 2565** | 788,862 |
| รับรู้ค่าเผื่อผลขาดทุนด้านเครดิตลดลงในกำไรหรือขาดทุนในระหว่างปี | (263,102) |
| **ณ วันที่ 31 ธันวาคม พ.ศ. 2566** | **525,760** |

|  |
| --- |
| **13 สินค้าคงเหลือ** |

|  |  |  |  |
| --- | --- | --- | --- |
|  | **งบการเงินรวม** | **งบการเงินเฉพาะกิจการ** | |
|  | **พ.ศ. 2566** | **พ.ศ. 2566** | **พ.ศ. 2565** |
|  | **บาท** | **บาท** | **บาท** |
|  |  |  |  |
| งานระหว่างทำ | 9,784,080 | 9,784,080 | 15,211,014 |
| สินค้าสำเร็จรูป | 28,971,218 | 28,915,049 | 69,041,724 |
| สินค้าระหว่างทาง | - | - | 2,091,855 |
| รวม | 38,755,298 | 38,699,129 | 86,344,593 |

ต้นทุนขายที่กลุ่มกิจการและบริษัทรับรู้ในงบกำไรขาดทุนระหว่างปีพ.ศ. 2566 เป็นจำนวนเงิน 227,996,474 และ 226,861,152 บาทตามลำดับ (พ.ศ. 2565 : 278,430,167 บาท)

|  |
| --- |
| **14 สินทรัพย์หมุนเวียนอื่น** |

|  |  |  |  |
| --- | --- | --- | --- |
|  | **งบการเงินรวม** | **งบการเงินเฉพาะกิจการ** | |
|  | **พ.ศ. 2566** | **พ.ศ. 2566** | **พ.ศ. 2565** |
|  | **บาท** | **บาท** | **บาท** |
|  |  |  |  |
| เงินมัดจำค่าสินค้าและวัสดุก่อสร้าง | 6,454,991 | 6,454,991 | 14,419,839 |
| ภาษีซื้อ | 14,725,652 | 14,724,222 | 24,533,004 |
| ภาษีซื้อยังไม่ถึงกำหนดชำระ | 924,836 | 917,777 | 7,419,415 |
| ลูกหนี้เงินประกันผลงานส่วนที่หมุนเวียน | 9,616,830 | 9,616,830 | 3,588,887 |
| อื่นๆ | 9,831,423 | 9,801,158 | 281,524 |
| รวม | 41,553,732 | 41,514,978 | 50,242,669 |

|  |
| --- |
| **15 เงินฝากสถาบันการเงินที่มีภาระค้ำประกัน** |

ณ วันที่ 31 ธันวาคม พ.ศ. 2566 กลุ่มกิจการและบริษัทมีเงินฝากกับสถาบันการเงินที่มีภาระค้ำประกัน สำหรับใช้ค้ำประกันวงเงินสินเชื่อกับสถาบันการเงิน และค้ำประกันการออกหนังสือค้ำประกันของธนาคาร จำนวน 23,828,151 บาท (พ.ศ. 2565 : 23,461,950 บาท)

|  |
| --- |
| **16 เงินลงทุนในบริษัทย่อย** |

ณ วันที่ 31 ธันวาคม พ.ศ. 2566 บริษัทมีเงินลงทุนในบริษัทย่อย ดังต่อไปนี้

|  |  |  |  |  |  |
| --- | --- | --- | --- | --- | --- |
|  |  |  | **งบการเงินเฉพาะกิจการ** | | |
|  |  | **ประเทศ**  **ที่จดทะเบียน** | **ทุนจดทะเบียน** | **สัดส่วน**  **ความเป็นเจ้าของ** | **เงินลงทุนตามวิธีราคาทุน** |
| **บริษัท** | **การประกอบธุรกิจ** | **จัดตั้ง** | **บาท** | **ร้อยละ** | **บาท** |
|  |  |  |  |  |  |
| บริษัท ทเวนตี้ โฟร์ โฮม จำกัด | จัดจำหน่ายเครื่องใช้ไฟฟ้าและบริการที่เกี่ยวข้อง | ไทย | 5,000,000 | 99.99 | 4,999,700 |

รายการเคลื่อนไหวของเงินลงทุนในบริษัทย่อยระหว่างปีสิ้นสุดวันที่ 31 ธันวาคม พ.ศ. 2566 มีดังต่อไปนี้

|  |  |
| --- | --- |
|  | **ข้อมูลทางการเงินเฉพาะกิจการ** |
|  | **บาท** |
|  |  |
| ยอดต้นงวด | - |
| เพิ่มขึ้น | 4,999,700 |
| ยอดสิ้นงวด | 4,999,700 |

|  |
| --- |
| **17 ส่วนปรับปรุงอาคารเช่าและอุปกรณ์ - สุทธิ** |

|  |  |  |  |  |  |  |
| --- | --- | --- | --- | --- | --- | --- |
|  | **งบการเงินรวม** | | | | | |
|  | **ส่วนปรับปรุง** | **เครื่องมือ** |  | **เครื่องตกแต่ง ติดตั้ง และ** |  |  |
|  | **อาคารเช่า** | **และอุปกรณ์** | **เครื่องจักร** | **อุปกรณ์สำนักงาน** | **ยานพาหนะ** | **รวม** |
|  | **บาท** | **บาท** | **บาท** | **บาท** | **บาท** | **บาท** |
|  |  |  |  |  |  |  |
| **สำหรับปีสิ้นสุดวันที่ 31 ธันวาคม พ.ศ. 2566** |  |  |  |  |  |  |
| ราคาตามบัญชีต้นปี - สุทธิ | 191,400 | 1,341,818 | 48,505 | 3,840,479 | 77,689 | 5,499,891 |
| ซื้อสินทรัพย์ | 3,716,237 | 469,343 | - | 1,162,069 | - | 5,347,649 |
| โอนจากสินทรัพย์สิทธิการใช้ - สุทธิ | - | - | 536,956 | - | 136,562 | 673,518 |
| ตัดจำหน่ายสินทรัพย์ - สุทธิ | - | (1,405) | - | (4,114) | (1) | (5,520) |
| ค่าเสื่อมราคา | (509,611) | (483,095) | (12,719) | (1,220,940) | (26,743) | (2,253,108) |
| ราคาตามบัญชีปลายปี - สุทธิ | 3,398,026 | 1,326,661 | 572,742 | 3,777,494 | 187,507 | 9,262,430 |
|  |  |  |  |  |  |  |
| **ณ วันที่ 31 ธันวาคม พ.ศ. 2566** |  |  |  |  |  |  |
| ราคาทุน | 4,289,806 | 2,718,015 | 3,454,411 | 6,770,956 | 2,834,654 | 20,067,842 |
| หัก ค่าเสื่อมราคาสะสม | (891,780) | (1,391,354) | (2,881,669) | (2,993,462) | (2,647,147) | (10,805,412) |
| ราคาตามบัญชี - สุทธิ | 3,398,026 | 1,326,661 | 572,742 | 3,777,494 | 187,507 | 9,262,430 |

|  |  |  |  |  |  |  |
| --- | --- | --- | --- | --- | --- | --- |
|  | **งบการเงินเฉพาะกิจการ** | | | | | |
|  | **ส่วนปรับปรุง** | **เครื่องมือ** |  | **เครื่องตกแต่ง ติดตั้ง และ** |  |  |
|  | **อาคารเช่า** | **และอุปกรณ์** | **เครื่องจักร** | **อุปกรณ์สำนักงาน** | **ยานพาหนะ** | **รวม** |
|  | **บาท** | **บาท** | **บาท** | **บาท** | **บาท** | **บาท** |
|  |  |  |  |  |  |  |
| **ณ วันที่ 1 มกราคม พ.ศ. 2565** |  |  |  |  |  |  |
| ราคาทุน | 573,568 | 2,024,513 | 63,600 | 3,100,045 | 4,263,589 | 10,025,315 |
| หัก ค่าเสื่อมราคาสะสม | (267,455) | (496,741) | (2,376) | (964,954) | (3,892,130) | (5,623,656) |
| ราคาตามบัญชี - สุทธิ | 306,113 | 1,527,772 | 61,224 | 2,135,091 | 371,459 | 4,401,659 |
|  |  |  |  |  |  |  |
| **สำหรับปีสิ้นสุดวันที่ 31 ธันวาคม พ.ศ. 2565** |  |  |  |  |  |  |
| ราคาตามบัญชีต้นปี - สุทธิ | 306,113 | 1,527,772 | 61,224 | 2,135,091 | 371,459 | 4,401,659 |
| ซื้อสินทรัพย์ | - | 238,536 | - | 2,733,872 | - | 2,972,408 |
| ค่าเสื่อมราคา | (114,713) | (424,490) | (12,719) | (1,028,484) | (293,770) | (1,874,176) |
| ราคาตามบัญชีปลายปี - สุทธิ | 191,400 | 1,341,818 | 48,505 | 3,840,479 | 77,689 | 5,499,891 |
|  |  |  |  |  |  |  |
| **ณ วันที่ 31 ธันวาคม พ.ศ. 2565** |  |  |  |  |  |  |
| ราคาทุน | 573,568 | 2,263,049 | 63,600 | 5,833,917 | 4,263,589 | 12,997,723 |
| หัก ค่าเสื่อมราคาสะสม | (382,168) | (921,231) | (15,095) | (1,993,438) | (4,185,900) | (7,497,832) |
| ราคาตามบัญชี - สุทธิ | 191,400 | 1,341,818 | 48,505 | 3,840,479 | 77,689 | 5,499,891 |

|  |  |  |  |  |  |  |
| --- | --- | --- | --- | --- | --- | --- |
|  | **งบการเงินเฉพาะกิจการ** | | | | | |
|  | **ส่วนปรับปรุง** | **เครื่องมือ** |  | **เครื่องตกแต่ง ติดตั้ง และ** |  |  |
|  | **อาคารเช่า** | **และอุปกรณ์** | **เครื่องจักร** | **อุปกรณ์สำนักงาน** | **ยานพาหนะ** | **รวม** |
|  | **บาท** | **บาท** | **บาท** | **บาท** | **บาท** | **บาท** |
|  |  |  |  |  |  |  |
| **สำหรับปีสิ้นสุดวันที่ 31 ธันวาคม พ.ศ. 2566** |  |  |  |  |  |  |
| ราคาตามบัญชีต้นปี - สุทธิ | 191,400 | 1,341,818 | 48,505 | 3,840,479 | 77,689 | 5,499,891 |
| ซื้อสินทรัพย์ | 3,716,237 | 389,343 | - | 1,117,193 | - | 5,222,773 |
| โอนจากสินทรัพย์สิทธิการใช้ - สุทธิ | - | - | 536,956 | - | 136,562 | 673,518 |
| ตัดจำหน่ายสินทรัพย์ - สุทธิ | - | (1,405) | - | (26,044) | (1) | (27,450) |
| ค่าเสื่อมราคา | (509,611) | (474,943) | (12,719) | (1,214,713) | (26,743) | (2,238,729) |
| ราคาตามบัญชีปลายปี - สุทธิ | 3,398,026 | 1,254,813 | 572,742 | 3,716,915 | 187,507 | 9,130,003 |
|  |  |  |  |  |  |  |
| **ณ วันที่ 31 ธันวาคม พ.ศ. 2566** |  |  |  |  |  |  |
| ราคาทุน | 4,289,806 | 2,638,015 | 3,454,411 | 6,684,687 | 2,834,654 | 19,901,573 |
| หัก ค่าเสื่อมราคาสะสม | (891,780) | (1,383,202) | (2,881,669) | (2,967,772) | (2,647,147) | (10,771,570) |
| ราคาตามบัญชี - สุทธิ | 3,398,026 | 1,254,813 | 572,742 | 3,716,915 | 187,507 | 9,130,003 |

|  |
| --- |
| 18 สินทรัพย์สิทธิการใช้ - สุทธิ |

ณ วันที่ 31 ธันวาคม มูลค่าตามบัญชีของสินทรัพย์สิทธิการใช้ประกอบด้วยรายการดังต่อไปนี้

|  |  |  |
| --- | --- | --- |
|  | **งบการเงินรวมและ งบการเงินเฉพาะกิจการ** | **งบการเงิน**  **เฉพาะกิจการ** |
|  | **พ.ศ. 2566** | **พ.ศ. 2565** |
|  | **บาท** | **บาท** |
|  |  |  |
| พื้นที่อาคารสำนักงาน | 8,885,911 | 1,545,756 |
| ยานพาหนะ | 11,668,991 | 11,287,271 |
| เครื่องจักร | 2,832,697 | 4,818,836 |
| อุปกรณ์สำนักงาน | 260,933 | 330,515 |
| รวม | 23,648,532 | 17,982,378 |

สำหรับปีสิ้นสุดวันที่ 31 ธันวาคม รายการที่รับรู้ในกำไรหรือขาดทุนและกระแสเงินสดที่เกี่ยวข้องกับสัญญาเช่าประกอบด้วยรายการดังต่อไปนี้

|  |  |  |
| --- | --- | --- |
|  | **งบการเงินรวมและ งบการเงินเฉพาะกิจการ** | **งบการเงิน**  **เฉพาะกิจการ** |
|  | **พ.ศ. 2566** | **พ.ศ. 2565** |
|  | **บาท** | **บาท** |
|  |  |  |
| ค่าเสื่อมราคาสำหรับสินทรัพย์สิทธิการใช้ |  |  |
| พื้นที่อาคารสำนักงาน | 1,526,043 | 1,337,026 |
| ยานพาหนะ | 4,200,717 | 3,546,236 |
| เครื่องจักร | 1,449,182 | 807,017 |
| อุปกรณ์สำนักงาน | 69,582 | 72,861 |
| รวม | 7,245,524 | 5,763,140 |
|  |  |  |
| การเพิ่มขึ้นของสินทรัพย์สิทธิการใช้ระหว่างปี | 14,511,637 | 10,942,819 |
|  |  |  |
| กระแสเงินสดจ่ายทั้งหมดของสัญญาเช่า | 11,452,826 | 10,657,787 |
|  |  |  |
| ดอกเบี้ยจ่ายที่เกี่ยวกับสัญญาเช่า | 936,682 | 426,588 |
| ค่าใช้จ่ายที่เกี่ยวกับสัญญาเช่าระยะสั้น | 1,421,365 | 2,412,702 |

|  |
| --- |
| 19 ภาษีเงินได้รอการตัดบัญชี |

รายการเคลื่อนไหวของสินทรัพย์ภาษีเงินได้รอการตัดบัญชีมีดังนี้

|  | **งบการเงินรวม** | | |
| --- | --- | --- | --- |
|  | **1 มกราคม** | **เพิ่ม(ลด)ใน** | **31 ธันวาคม** |
|  | **พ.ศ. 2566** | **กำไรหรือขาดทุน** | **พ.ศ. 2566** |
|  | **บาท** | **บาท** | **บาท** |
| **สินทรัพย์(หนี้สิน)ภาษีเงินได้รอการตัดบัญชี** |  |  |  |
| เงินประกันผลงาน | 10,147 | (154,315) | (144,168) |
| ภาระผูกพันผลประโยชน์พนักงาน | 736,789 | 250,894 | 987,683 |
| รายได้จากการขายสินค้า | 80,571 | (593,562) | (512,991) |
| สินทรัพย์และหนี้สินตามสัญญาเช่า | 15,498 | 23,499 | 38,997 |
| ค่าคอมมิชชั่นค้างจ่าย | 982,075 | (982,075) | - |
| หนี้สินอนุพันธ์ทางการเงิน | - | 172,932 | 172,932 |
| ผลขาดทุนทางภาษี | - | 12,241,982 | 12,241,982 |
| รวมสินทรัพย์ภาษีเงินได้รอการตัดบัญชี - สุทธิ | 1,825,080 | 10,959,355 | 12,784,435 |

|  | **งบการเงินเฉพาะกิจการ** | | |
| --- | --- | --- | --- |
|  | **1 มกราคม** | **เพิ่ม(ลด)ใน** | **31 ธันวาคม** |
|  | **พ.ศ. 2566** | **กำไรหรือขาดทุน** | **พ.ศ. 2566** |
|  | **บาท** | **บาท** | **บาท** |
| **สินทรัพย์(หนี้สิน)ภาษีเงินได้รอการตัดบัญชี** |  |  |  |
| เงินประกันผลงาน | 10,147 | (154,315) | (144,168) |
| ภาระผูกพันผลประโยชน์พนักงาน | 736,789 | 250,894 | 987,683 |
| รายได้จากการขายสินค้า | 80,571 | (593,562) | (512,991) |
| สินทรัพย์และหนี้สินตามสัญญาเช่า | 15,498 | 23,499 | 38,997 |
| ค่าคอมมิชชั่นค้างจ่าย | 982,075 | (982,075) | - |
| หนี้สินอนุพันธ์ทางการเงิน | - | 172,932 | 172,932 |
| ผลขาดทุนทางภาษี | - | 11,995,362 | 11,995,362 |
| รวมสินทรัพย์ภาษีเงินได้รอการตัดบัญชี - สุทธิ | 1,825,080 | 10,712,735 | 12,537,815 |

|  | **งบการเงินเฉพาะกิจการ** | | | |
| --- | --- | --- | --- | --- |
|  | **1 มกราคม** | **เพิ่ม(ลด)ใน** | **เพิ่ม(ลด)ในกำไรหรือขาดทุน** | **31 ธันวาคม** |
|  | **พ.ศ. 2565** | **กำไรหรือขาดทุน** | **เบ็ดเสร็จอื่น** | **พ.ศ. 2565** |
|  | **บาท** | **บาท** | **บาท** | **บาท** |
| **สินทรัพย์(หนี้สิน)ภาษีเงินได้รอการตัดบัญชี** |  |  |  |  |
| เงินประกันผลงาน | 129,033 | (118,886) | - | 10,147 |
| ภาระผูกพันผลประโยชน์พนักงาน | 545,044 | 182,924 | 8,821 | 736,789 |
| รายได้จากการขายสินค้า | 278,360 | (197,789) | - | 80,571 |
| สินทรัพย์และหนี้สินตามสัญญาเช่า | 16,141 | (643) | - | 15,498 |
| ค่าคอมมิชชั่นค้างจ่าย | 423,591 | 558,484 | - | 982,075 |
| รวมสินทรัพย์ภาษีเงินได้รอการตัดบัญชี - สุทธิ | 1,392,169 | 424,090 | 8,821 | 1,825,080 |

|  |
| --- |
| **20 สินทรัพย์ไม่หมุนเวียนอื่น** |

|  |  |  |  |
| --- | --- | --- | --- |
|  | **งบการเงินรวม** | **งบการเงินเฉพาะกิจการ** | |
|  | **พ.ศ. 2566** | **พ.ศ. 2566** | **พ.ศ. 2565** |
|  | **บาท** | **บาท** | **บาท** |
|  |  |  |  |
| ลูกหนี้เงินประกันผลงาน - สุทธิ | 69,699,334 | 69,699,334 | 41,628,027 |
| เงินมัดจำ | 1,154,399 | 1,154,699 | 1,177,446 |
| ภาษีเงินได้ถูก หัก ณ ที่จ่ายรอขอคืน | 22,086,633 | 22,086,633 | 7,714,583 |
| รวม | 92,940,366 | 92,940,666 | 50,520,056 |

|  |
| --- |
| **21 เงินกู้ยืม** |

|  |  |  |  |
| --- | --- | --- | --- |
|  | **งบการเงินรวม** | **งบการเงินเฉพาะกิจการ** | |
|  | **พ.ศ. 2566** | **พ.ศ. 2566** | **พ.ศ. 2565** |
|  | **บาท** | **บาท** | **บาท** |
|  |  |  |  |
| **รายการหมุนเวียน** |  |  |  |
| เงินเบิกเกินบัญชีธนาคาร | 2,855,859 | 2,855,859 | - |
| เงินกู้ยืมระยะสั้นจากสถาบันการเงิน | 4,800,000 | 4,800,000 | - |
| เงินกู้ยืมจากกิจการที่เกี่ยวข้องกัน  - (หมายเหตุข้อ 32 ค) | - | 3,500,000 | - |
| เงินกู้ยืมระยะยาวจากสถาบันการเงิน  - ที่ถึงกำหนดชำระภายในหนึ่งปี | 10,301,844 | 10,301,844 | 10,615,395 |
| หนี้สินตามสัญญาเช่า  - ที่ถึงกำหนดชำระภายในหนึ่งปี | 5,552,874 | 5,552,874 | 6,137,627 |
| **เงินกู้ยืมหมุนเวียนรวม** | 23,510,577 | 27,010,577 | 16,753,022 |

|  |  |  |  |
| --- | --- | --- | --- |
|  | **งบการเงินรวม** | **งบการเงินเฉพาะกิจการ** | |
|  | **พ.ศ. 2566** | **พ.ศ. 2566** | **พ.ศ. 2565** |
|  | **บาท** | **บาท** | **บาท** |
| **รายการไม่หมุนเวียน** |  |  |  |
| เงินกู้ยืมระยะยาวจากสถาบันการเงิน | 3,929,248 | 3,929,248 | 12,928,670 |
| หนี้สินตามสัญญาเช่า | 13,681,172 | 13,681,172 | 7,721,320 |
| **เงินกู้ยืมไม่หมุนเวียนรวม** | 17,610,420 | 17,610,420 | 20,649,990 |
|  |  |  |  |
| **เงินกู้ยืมรวม** | 41,120,997 | 44,620,997 | 37,403,012 |

ณ วันที่ 31 ธันวาคม เงินเบิกเกินบัญชีธนาคาร เงินกู้ยืมระยะสั้นและระยะยาวจากสถาบันการเงิน เป็นเงินกู้ยืมในสกุลเงินบาท   
มีหลักประกันเป็นเงินฝากธนาคารและค้ำประกันโดยกรรมการ โดยมีอัตราดอกเบี้ย ดังนี้

|  |  |  |
| --- | --- | --- |
|  | **งบการเงินรวมและ งบการเงินเฉพาะกิจการ** | **งบการเงินเฉพาะกิจการ** |
|  | **พ.ศ. 2566** | **พ.ศ. 2565** |
|  | **ร้อยละต่อปี** | **ร้อยละต่อปี** |
|  |  |  |
| เงินเบิกเกินบัญชีธนาคาร | MOR-1.5 | MOR-1.5 |
| เงินกู้ยืมระยะสั้นจากสถาบันการเงิน | MLR-1.5 | MLR-1.5 |
| เงินกู้ยืมระยะยาวจากสถาบันการเงิน | MLR-3.875 ถึง MLR+2.0, MRR+4.7 และ 2.0 ถึง 7.5 | MLR-3.875 ถึง MLR+2.0, MRR+4.7 และ 2.0 ถึง 7.5 |

มูลค่ายุติธรรมของเงินกู้ยืมมีมูลค่าใกล้เคียงกันกับมูลค่าราคาตามบัญชี เนื่องจากเงินอัตราดอกเบี้ยของเงินกู้ยืมเป็นอัตราดอกเบี้ยแบบลอยตัว

|  |
| --- |
| **22 เจ้าหนี้การค้าและเจ้าหนี้อื่น** |

|  |  |  |  |
| --- | --- | --- | --- |
|  | **งบการเงินรวม** | **งบการเงินเฉพาะกิจการ** | |
|  | **พ.ศ. 2566** | **พ.ศ. 2566** | **พ.ศ. 2565** |
|  | **บาท** | **บาท** | **บาท** |
|  |  |  |  |
| เจ้าหนี้การค้า - บุคคลหรือกิจการอื่น | 87,350,573 | 86,518,443 | 308,056,207 |
| เจ้าหนี้อื่น - บุคคลหรือกิจการอื่น | 4,755,086 | 4,755,086 | 3,384,552 |
| - บุคคลที่เกี่ยวข้องกัน (หมายเหตุข้อ 32 ข)) | 583,724 | 583,724 | 131,831 |
| ค่าใช้จ่ายค้างจ่าย | 2,510,890 | 2,283,822 | 4,277,682 |
| คอมมิชชั่นค้างจ่าย | 719,195 | 719,195 | 5,497,453 |
| ต้นทุนงานก่อสร้างค้างจ่าย | 2,331,923 | 2,323,673 | 16,260 |
|  | 98,251,391 | 97,183,943 | 321,363,985 |

|  |
| --- |
| 23 ภาระผูกพันผลประโยชน์พนักงาน |

|  |  |  |
| --- | --- | --- |
|  | **งบการเงินรวมและ**  **งบการเงินเฉพาะกิจการ** | **งบการเงินเฉพาะกิจการ** |
|  | **พ.ศ. 2566** | **พ.ศ. 2565** |
|  | **บาท** | **บาท** |
|  |  |  |
| งบแสดงฐานะการเงิน: |  |  |
| - ผลประโยชน์เมื่อเกษียณอายุ | 4,938,412 | 3,683,941 |
|  |  |  |
| กำไรหรือขาดทุนที่รวมอยู่ในกำไรจากการดำเนินงาน: |  |  |
| - ผลประโยชน์เมื่อเกษียณอายุ | 1,254,471 | 914,622 |
|  |  |  |
| การวัดมูลค่าใหม่สำหรับ: |  |  |
| - ผลประโยชน์เมื่อเกษียณอายุ | - | 44,104 |

รายการเคลื่อนไหวของภาระผูกพันผลประโยชน์พนักงานเมื่อเกษียณอายุมีดังนี้

|  |  |  |
| --- | --- | --- |
|  | **งบการเงินรวมและ**  **งบการเงินเฉพาะกิจการ** | **งบการเงินเฉพาะกิจการ** |
|  | **พ.ศ. 2566** | **พ.ศ. 2565** |
|  | **บาท** | **บาท** |
|  |  |  |
| ณ วันที่ 1 มกราคม | 3,683,941 | 2,725,215 |
| ต้นทุนบริการปัจจุบัน | 1,124,059 | 835,863 |
| ต้นทุนดอกเบี้ย | 130,412 | 78,759 |
|  | 4,938,412 | 3,639,837 |
| การวัดมูลค่าใหม่ |  |  |
| กำไรที่เกิดขึ้นจากการเปลี่ยนแปลงข้อสมมติทางการเงิน | - | (323,902) |
| ขาดทุนที่เกิดจากประสบการณ์ | - | 368,006 |
|  | - | 44,104 |
| ณ วันที่ 31 ธันวาคม | 4,938,412 | 3,683,941 |

กลุ่มกิจการได้ว่าจ้างนักคณิตศาสตร์ประกันภัยอิสระในการคำนวณภาระผูกพันผลประโยชน์พนักงาน ข้อสมมติหลักในการประมาณการตามหลักคณิตศาสตร์ประกันภัยที่ใช้เป็นดังนี้

|  |  |  |
| --- | --- | --- |
|  | **งบการเงินรวมและ**  **งบการเงินเฉพาะกิจการ** | **งบการเงินเฉพาะกิจการ** |
|  | **พ.ศ. 2566** | **พ.ศ. 2565** |
|  |  |  |
| อัตราคิดลด | ร้อยละ 3.54 | ร้อยละ 3.54 |
| อัตราการเพิ่มขึ้นของเงินเดือน | ร้อยละ 6 | ร้อยละ 6 |
| อัตราการลาออกของพนักงาน | ร้อยละ 1.91 ถึง  ร้อยละ 22.92 | ร้อยละ 1.91 ถึง  ร้อยละ 22.92 |

การวิเคราะห์ความอ่อนไหวของข้อสมมติหลักในการประมาณการตามหลักคณิตศาสตร์ประกันภัยเป็นดังนี้

|  |  |  |  |  |  |  |
| --- | --- | --- | --- | --- | --- | --- |
|  | **งบการเงินรวมและงบการเงินเฉพาะกิจการ** | | | | | |
|  |  | | **ผลกระทบต่อภาระผูกพันโครงการผลประโยชน์ที่กำหนดไว้** | | | |
|  | **การเปลี่ยนแปลง**  **ในข้อสมมติ** | | **การเพิ่มขึ้นของข้อสมมติ** | | **การลดลงของข้อสมมติ** | |
|  | **พ.ศ. 2566** | **พ.ศ. 2565** | **พ.ศ. 2566** | **พ.ศ. 2565** | **พ.ศ. 2566** | **พ.ศ. 2565** |
|  |  |  |  |  |  |  |
| อัตราคิดลด | ร้อยละ 1 | ร้อยละ 1 | (596,143) | (459,136) | 723,921 | 557,785 |
| อัตราการเพิ่มขึ้นของเงินเดือน | ร้อยละ 1 | ร้อยละ 1 | 1,651,559 | 537,952 | (1,159,500) | (453,329) |
| อัตราการหมุนเวียนของพนักงาน | ร้อยละ 20 | ร้อยละ 20 | (908,240) | (348,877) | 1,399,208 | 425,860 |

การวิเคราะห์ความอ่อนไหวข้างต้นนี้อ้างอิงจากการเปลี่ยนแปลงข้อสมมติใดข้อสมมติหนึ่ง ขณะที่ให้ข้อสมมติอื่นคงที่ในทางปฏิบัติสถานการณ์ดังกล่าวยากที่จะเกิดขึ้น และการเปลี่ยนแปลงในข้อสมมติบางเรื่องอาจมีความสัมพันธ์กันในการคำนวณการวิเคราะห์  
ความอ่อนไหวของภาระผูกพันผลประโยชน์ที่กำหนดไว้ที่มีต่อการเปลี่ยนแปลงในข้อสมมติหลักได้ใช้วิธีเดียวกันกับการคำนวณหนี้สินผลประโยชน์เมื่อเกษียณอายุที่รับรู้ในงบแสดงฐานะการเงินวิธีการและประเภทของข้อสมมติที่ใช้ในการจัดทำการวิเคราะห์ความอ่อนไหวไม่ได้เปลี่ยนแปลงจากปีก่อน

ระยะเวลาถัวเฉลี่ยถ่วงน้ำหนักของภาระผูกพันตามโครงการผลประโยชน์คือ 19 ปี (พ.ศ. 2565 : 20 ปี)

การวิเคราะห์การครบกำหนดของการจ่ายชำระผลประโยชน์เมื่อเกษียณอายุหลังออกจากงานที่ไม่มีการคิดลดมีดังนี้

|  |  |  |  |  |  |
| --- | --- | --- | --- | --- | --- |
|  | **งบการเงินรวมและงบการเงินเฉพาะกิจการ** | | | | |
|  | **น้อยกว่า 1 ปี** | **ระหว่าง 1-2 ปี** | **ระหว่าง 2-5 ปี** | **เกินกว่า 5 ปี** | **รวม** |
|  | **บาท** | **บาท** | **บาท** | **บาท** | **บาท** |
|  |  |  |  |  |  |
| ณ วันที่ 31 ธันวาคม พ.ศ. 2566 |  |  |  |  |  |
| ผลประโยชน์เมื่อเกษียณอายุ | - | - | 1,001,152 | 5,305,210 | 6,306,362 |
| ณ วันที่ 31 ธันวาคม พ.ศ. 2565 |  |  |  |  |  |
| ผลประโยชน์เมื่อเกษียณอายุ | - | - | 1,001,152 | 5,305,210 | 6,306,362 |

|  |
| --- |
| 24 เงินปันผล |

เมื่อวันที่ 2 มีนาคม พ.ศ. 2565 ที่ประชุมสามัญผู้ถือหุ้นประจำปี พ.ศ. 2565 ได้มีมติอนุมัติการจ่ายเงินปันผลจากกำไรสะสมและ  
กำไรสุทธิสำหรับปีสิ้นสุดวันที่ 31 ธันวาคม พ.ศ. 2564 จำนวน 10.6667 บาทต่อหุ้น สำหรับหุ้นที่มีการชำระค่าหุ้นเต็มมูลค่า และจำนวน 9.0667 บาทต่อหุ้นสำหรับหุ้นที่มีการชำระค่าหุ้นไม่เต็มจำนวน รวมเป็นจำนวนเงินทั้งสิ้น 14 ล้านบาท และบริษัทได้จัดสรรกำไรสะสม จำนวน 0.7 ล้านบาทไว้เป็นทุนสำรองตามประมวลกฎหมายแพ่งและพาณิชย์แล้ว

|  |
| --- |
| 25 สำรองตามกฎหมาย |

|  |  |  |
| --- | --- | --- |
|  | **งบการเงินรวมและ**  **งบการเงินเฉพาะกิจการ** | **งบการเงินเฉพาะกิจการ** |
|  | **พ.ศ. 2566** | **พ.ศ. 2565** |
|  | **บาท** | **บาท** |
|  |  |  |
| ณ วันที่ 1 มกราคม | 2,675,000 | 750,000 |
| จัดสรรระหว่างปี | - | 1,925,000 |
| ณ วันที่ 31 ธันวาคม | 2,675,000 | 2,675,000 |

ตามพระราชบัญญัติบริษัทมหาชนจำกัด พ.ศ. 2535 บริษัทต้องกันเงินสำรองตามกฎหมายอย่างน้อยร้อยละ 5 ของกำไรสุทธิ หลังจากหักส่วนของขาดทุนสะสมยกมา (ถ้ามี) จนกว่าสำรองนี้จะมีมูลค่าไม่น้อยกว่าร้อยละ 10 ของทุนจดทะเบียน สำรองนี้ไม่สามารถนำไปจ่ายเงินปันผลได้

|  |
| --- |
| 26 สินทรัพย์และหนี้สินที่เกี่ยวข้องกับสัญญากับลูกค้า |

## 26.1 ต้นทุนของสัญญาที่รับรู้เป็นสินทรัพย์

ต้นทุนส่วนเพิ่มในการได้มาซึ่งสัญญา

|  |  |  |
| --- | --- | --- |
|  | **งบการเงินรวมและ**  **งบการเงินเฉพาะกิจการ** | **งบการเงินเฉพาะกิจการ** |
|  | **พ.ศ. 2566** | **พ.ศ. 2565** |
|  | **บาท** | **บาท** |
| **งบแสดงฐานะทางการเงิน ณ วันที่ 31 ธันวาคม** |  |  |
| สินทรัพย์ที่รับรู้จากต้นทุนส่วนเพิ่มในการได้สัญญา | - | 9,179,140 |
| หัก ค่าคอมมิชชั่นค้างจ่าย | - | (14,089,514) |
| ค่าคอมมิชชั่นค้างจ่าย | - | 4,910,374 |
|  |  |  |
| **งบกำไรขาดทุนเบ็ดเสร็จสำหรับปีสิ้นสุดวันที่ 31 ธันวาคม** |  |  |
| ค่าตัดจำหน่าย | - | 5,270,402 |

กลุ่มกิจการรับรู้ต้นทุนส่วนเพิ่มในการได้สัญญาเกี่ยวกับค่าคอมมิชชั่นการขาย โดยแสดงรายการหักกลบกับค่าใช้จ่ายค้างจ่าย   
รายการดังกล่าวแสดงเป็นส่วนหนึ่งของเจ้าหนี้การค้าและเจ้าหนี้อื่นในงบแสดงฐานะการเงิน และตัดจำหน่ายสินทรัพย์ดังกล่าวตลอดอายุของสัญญาและสอดคล้องกับรูปแบบการรับรู้รายได้ที่เกี่ยวข้อง กลุ่มกิจการมีการกลับรายการที่เกี่ยวข้องระหว่างปีเนื่องจากบริษัทไม่มีภาระในการจ่ายค่าคอมมิชชั่นดังกล่าว

## 26.2 หนี้สินที่เกิดจากสัญญา

กลุ่มกิจการรับรู้หนี้สินที่เกี่ยวข้องกับสัญญาที่ทำกับลูกค้าดังต่อไปนี้

|  |  |  |
| --- | --- | --- |
|  | **งบการเงินรวมและ**  **งบการเงินเฉพาะกิจการ** | **งบการเงินเฉพาะกิจการ** |
|  | **พ.ศ. 2566** | **พ.ศ. 2565** |
|  | **บาท** | **บาท** |
| **หนี้สินที่เกิดจากสัญญาส่วนที่หมุนเวียน** |  |  |
| หนี้สินที่เกิดจากสัญญาขายสินค้า | 11,442,100 | 19,626,835 |
|  | 11,442,100 | 19,626,835 |

*การรับรู้รายได้ที่เกี่ยวข้องกับหนี้สินที่เกิดจากสัญญา*

ตารางต่อไปนี้แสดงจำนวนรายได้ที่รับรู้ในงวดที่รายงานที่ได้เคยรวมอยู่ในหนี้สินที่เกิดจากสัญญาที่ยกมาต้นงวดและจำนวนรายได้ที่รับรู้ในงวดที่รายงานที่เกี่ยวเนื่องกับภาระที่ได้ปฏิบัติสำเร็จแล้วในงวดก่อนๆ

|  | **งบการเงินรวมและ**  **งบการเงินเฉพาะกิจการ** | **งบการเงินเฉพาะกิจการ** |
| --- | --- | --- |
|  | **พ.ศ. 2566** | **พ.ศ. 2565** |
|  | **บาท** | **บาท** |
|  |  |  |
| รายได้ที่รับรู้จากยอดยกมาของหนี้สินที่เกิดจากสัญญา |  |  |
| สัญญาขายสินค้า | 8,318,835 | 6,984,800 |
| สัญญาก่อสร้าง | - | 1,430,091 |
|  | 8,318,835 | 8,414,891 |

## 26.3 ภาระที่ต้องปฏิบัติที่ยังไม่เสร็จสิ้นจากสัญญาระยะยาวที่ทำกับลูกค้า

ณ วันที่ 31 ธันวาคม ราคาของรายการที่ได้ปันส่วนให้กับภาระที่ต้องปฏิบัติที่ยังไม่เสร็จสิ้นซึ่งเป็นผลมาจากสัญญาที่มีสาระสำคัญ มีดังนี้

|  | **งบการเงินรวมและ**  **งบการเงินเฉพาะกิจการ** | **งบการเงินเฉพาะกิจการ** |
| --- | --- | --- |
|  | **พ.ศ. 2566** | **พ.ศ. 2565** |
|  | **บาท** | **บาท** |
|  |  |  |
| สัญญาก่อสร้าง | 425,040,960 | 753,642,578 |
| สัญญาขายสินค้าระยะยาว | 187,229,002 | 318,635,795 |
|  | 612,269,962 | 1,072,278,373 |

ผู้บริหารคาดว่าราคาของรายการที่ปันส่วนให้กับภาระที่ต้องปฏิบัติที่ยังไม่เสร็จสิ้นทั้งหมด ณ วันที่ 31 ธันวาคม พ.ศ. 2566   
จะรับรู้เป็นรายได้ในปี พ.ศ. 2567 ถึงปี พ.ศ. 2569 จำนวนเงินที่เปิดเผยข้างต้นไม่รวมสิ่งตอบแทนผันแปรที่มีข้อจำกัด

|  |
| --- |
| **27 รายได้อื่น** |

รายได้อื่น ประกอบด้วยรายละเอียดดังนี้

|  |  |  |  |
| --- | --- | --- | --- |
|  | **งบการเงินรวม** | **งบการเงินเฉพาะกิจการ** | |
|  | **พ.ศ. 2566** | **พ.ศ. 2566** | **พ.ศ. 2565** |
|  | **บาท** | **บาท** | **บาท** |
|  |  |  |  |
| รายได้ดอกเบี้ย | 1,103,143 | 1,102,595 | 985,026 |
| กำไรจากการจำหน่ายสินทรัพย์ | 1,214,952 | 1,224,998 | - |
| กำไรจากการตัดจำหน่ายสินทรัพย์สิทธิการใช้ | - | - | 1,295,046 |
| กำไรจากอัตราแลกเปลี่ยน | - | - | 1,158,783 |
| กำไรจากการยกเลิกสัญญาเช่า | 52,002 | 52,002 | - |
| กำไรจากการกลับรายการการประมาณการทางบัญชี | 6,231,261 | 6,231,261 | - |
| รายได้อื่น | 176,458 | 505,774 | 257,072 |
|  | 8,777,816 | 9,116,630 | 3,695,927 |

|  |
| --- |
| **28 ค่าใช้จ่ายตามลักษณะ** |

รายการที่รวมอยู่ในการคำนวณกำไรก่อนต้นทุนทางการเงินและภาษีเงินได้ สามารถนำมาแยกตามลักษณะได้ดังนี้

|  |  |  |  |
| --- | --- | --- | --- |
|  | **งบการเงินรวม** | **งบการเงินเฉพาะกิจการ** | |
|  | **พ.ศ. 2566** | **พ.ศ. 2566** | **พ.ศ. 2565** |
|  | **บาท** | **บาท** | **บาท** |
|  |  |  |  |
| ต้นทุนค่าวัสดุและค่าจ้าง | 423,293,869 | 423,060,513 | 573,393,881 |
| ต้นทุนสินค้าขาย | 223,187,223 | 222,051,902 | 275,127,478 |
| ค่าใช้จ่ายที่เกี่ยวกับพนักงาน | 56,351,976 | 55,923,424 | 55,843,189 |
| ค่าเสื่อมราคาและค่าตัดจำหน่าย | 9,617,938 | 9,603,559 | 7,726,357 |
| ค่าวิชาชีพและที่ปรึกษา | 3,813,899 | 3,813,899 | 6,425,985 |
| ค่าใช้จ่ายอื่น ๆ | 26,495,439 | 25,817,348 | 27,142,562 |

|  |
| --- |
| **29 ภาษีเงินได้** |

ภาษีเงินได้สำหรับปีประกอบด้วยรายการดังต่อไปนี้

|  |  |  |  |
| --- | --- | --- | --- |
|  | **งบการเงินรวม** | **งบการเงินเฉพาะกิจการ** | |
|  | **พ.ศ. 2566** | **พ.ศ. 2566** | **พ.ศ. 2565** |
|  | **บาท** | **บาท** | **บาท** |
|  |  |  |  |
| ภาษีเงินได้ในปีปัจจุบัน | - | - | 7,466,436 |
| ภาษีเงินได้รอตัดบัญชี | (10,959,355) | (10,712,735) | (424,090) |
| รวม (รายได้) ค่าใช้จ่ายภาษีเงินได้ | (10,959,355) | (10,712,735) | 7,042,346 |

ภาษีเงินได้สำหรับกำไรก่อนหักภาษีเงินได้ของกลุ่มกิจการมียอดจำนวนเงินที่แตกต่างจากผลคูณทางทฤษฎีของกำไรทางบัญชีคูณกับภาษี  
ของประเทศที่บริษัทตั้งอยู่ โดยมีรายละเอียดดังนี้

|  |  |  |  |
| --- | --- | --- | --- |
|  | **งบการเงินรวม** | **งบการเงินเฉพาะกิจการ** | |
|  | **พ.ศ. 2566** | **พ.ศ. 2566** | **พ.ศ. 2565** |
|  | **บาท** | **บาท** | **บาท** |
|  |  |  |  |
| (ขาดทุน) กำไรก่อนภาษีเงินได้ | (56,030,399) | (54,794,602) | 31,536,577 |
|  |  |  |  |
| ภาษีคำนวณจากอัตราภาษีร้อยละ 20 (พ.ศ. 2565 : ร้อยละ 20) | (11,206,080) | (10,958,921) | 6,307,315 |
| ผลกระทบ : |  |  |  |
| ค่าใช้จ่ายที่ไม่สามารถหักภาษี | 724,307 | 723,768 | 1,481,932 |
| ค่าใช้จ่ายที่มีสิทธิหักภาษีได้เพิ่มขึ้น | (477,582) | (477,582) | (746,901) |
| ภาษีเงินได้ | (10,959,355) | (10,712,735) | 7,042,346 |

ภาษีเงินได้ที่(ลด) / เพิ่ม ที่เกี่ยวข้องกับองค์ประกอบในกำไรขาดทุนเบ็ดเสร็จอื่นและส่วนของเจ้าของโดยตรงมีดังนี้

|  | **งบการเงินรวมและงบการเงินเฉพาะกิจการ** | | | **งบการเงินเฉพาะกิจการ** | | |
| --- | --- | --- | --- | --- | --- | --- |
|  | **พ.ศ. 2566** | | | **พ.ศ. 2565** | | |
|  | **ก่อนภาษี** | **ภาษี(ลด)** | **หลังภาษี** | **ก่อนภาษี** | **ภาษี(ลด)** | **หลังภาษี** |
|  | **บาท** | **บาท** | **บาท** | **บาท** | **บาท** | **บาท** |
| **กำไรขาดทุนเบ็ดเสร็จอื่น** |  |  |  |  |  |  |
| ภาษีเงินได้รอการตัดบัญชี  (หมายเหตุ 19) |  |  |  |  |  |  |
| การวัดมูลค่าใหม่ของ  ผลประโยชน์เมื่อเกษียณอายุ | - | - | - | 44,104 | (8,821) | 35,283 |
| **กำไรขาดทุนเบ็ดเสร็จอื่น** | - | - | - | 44,104 | (8,821) | 35,283 |
| **ส่วนของเจ้าของ** |  |  |  |  |  |  |
| ภาษีเงินได้งวดปัจจุบัน |  |  |  |  |  |  |
| ค่าใช้จ่ายในการออกหุ้น | - | - | - | 14,526,680 | (2,905,336) | 11,621,344 |
| **ส่วนของเจ้าของ** | - | - | - | 14,526,680 | (2,905,336) | 11,621,344 |

|  |
| --- |
| **30 กำไรต่อหุ้นขั้นพื้นฐาน** |

กำไรต่อหุ้นขั้นพื้นฐานคำนวณโดยการหารกำไรที่เป็นของผู้ถือหุ้นสามัญด้วยจำนวนหุ้นสามัญถัวเฉลี่ยถ่วงน้ำหนักที่ออกจำหน่าย  
ในระหว่างปี

ในที่ประชุมวิสามัญผู้ถือหุ้นครั้งที่ 1/2565 เมื่อวันที่ 22 มีนาคม พ.ศ. 2565 ผู้ถือหุ้นได้มีมติอนุมัติเปลี่ยนแปลงมูลค่าหุ้นของกลุ่มกิจการที่ตราไว้จากเดิมมูลค่าที่ตราไว้หุ้นละ 100 บาท เป็นมูลค่าหุ้นละ 0.50 บาท กลุ่มกิจการได้ปรับปรุงจำนวนหุ้นสามัญเพื่อสะท้อนการเพิ่มจำนวนหุ้นสามัญดังกล่าวเสมือนได้เกิดขึ้นตั้งแต่เริ่มต้นของปี พ.ศ. 2565 เพื่อให้กำไรต่อหุ้นสามารถเปรียบเทียบกันได้ดังนี้

|  |  |  |  |
| --- | --- | --- | --- |
|  | **งบการเงินรวม** | **งบการเงินเฉพาะกิจการ** | |
|  | **พ.ศ. 2566** | **พ.ศ. 2566** | **พ.ศ. 2565** |
|  |  |  |  |
| (ขาดทุน) กำไรที่เป็นของผู้ถือหุ้นสามัญ (บาท) | (45,071,044) | (44,081,867) | 24,494,231 |
| จำนวนหุ้นสามัญถัวเฉลี่ยถ่วงน้ำหนักที่ออกจำหน่าย  ระหว่างปี (หุ้น) | 430,000,000 | 430,000,000 | 325,513,699 |
| (ขาดทุน) กำไรต่อหุ้นขั้นพื้นฐาน (บาท) | (0.10) | (0.10) | 0.08 |

สำหรับปีสิ้นสุดวันที่ 31 ธันวาคม พ.ศ. 2566 และ พ.ศ. 2565 กลุ่มกิจการไม่มีหุ้นสามัญเทียบเท่าปรับลด

|  |
| --- |
| **31 การเปลี่ยนแปลงในหนี้สินที่เกิดจากกิจกรรมจัดหาเงิน** |

|  |  |  |  |  |  |
| --- | --- | --- | --- | --- | --- |
|  | **งบการเงินเฉพาะกิจการ** | | | | |
|  | **เงินเบิกเกินบัญชี** | **เงินกู้ยืม**  **ระยะสั้น**  **จากสถาบันการเงิน** | **เงินกู้ยืม**  **ระยะยาว**  **จากสถาบันการเงิน** | **สัญญาเช่า** | **รวม** |
|  | **บาท** | **บาท** | **บาท** | **บาท** | **บาท** |
|  |  |  |  |  |  |
| หนี้สิน ณ วันที่ 1 มกราคม พ.ศ. 2565 | 43,355 | 74,303,204 | 21,030,708 | 11,038,545 | 106,415,812 |
| กระแสเงินสดรับ | 14,229,665 | 100,121,946 | 10,500,000 | - | 124,851,611 |
| การจ่ายชำระคืน | (14,273,020) | (174,425,150) | (10,156,400) | (5,809,497) | (204,664,065) |
| การเพิ่มขึ้นของหนี้สินตามสัญญาเช่า | - | - | - | 9,203,676 | 9,203,676 |
| ต้นทุนทางการเงิน | - | - | 2,169,757 | 426,588 | 2,596,343 |
| การยกเลิกสัญญาเช่า | - | - | - | (1,000,365) | (1,000,365) |
| หนี้สิน ณ วันที่ 31 ธันวาคม พ.ศ. 2565 | - | - | 23,544,065 | 13,858,947 | 37,403,012 |
|  |  |  |  |  |  |
|  | **งบการเงินรวมและงบการเงินเฉพาะกิจการ** | | | | |
| กระแสเงินสดรับ | 6,378,260 | 57,911,079 | - | - | 64,289,339 |
| การจ่ายชำระคืน | (3,522,401) | (53,111,079) | (10,835,698) | (7,443,129) | (74,912,307) |
| การเพิ่มขึ้นของหนี้สินตามสัญญาเช่า | - | - | - | 12,859,987 | 12,859,987 |
| ต้นทุนทางการเงิน | - | - | 1,522,725 | 936,682 | 2,459,407 |
| การยกเลิกและการเปลี่ยนแปลงสัญญาเช่า | - | - | - | (978,441) | (978,441) |
| หนี้สิน ณ วันที่ 31 ธันวาคม พ.ศ. 2566 | 2,855,859 | 4,800,000 | 14,231,092 | 19,234,046 | 41,120,997 |

|  |
| --- |
| **32 รายการกับบุคคลหรือกิจการที่เกี่ยวข้องกัน** |

กิจการและบุคคลที่มีความสัมพันธ์กับกลุ่มกิจการไม่ว่าทางตรงหรือทางอ้อม โดยผ่านกิจการอื่นแห่งหนึ่งหรือมากกว่าหนึ่งแห่ง โดยที่บุคคลหรือกิจการนั้นมีอำนาจควบคุมกลุ่มกิจการหรือถูกควบคุมโดยกลุ่มกิจการหรืออยู่ภายใต้การควบคุมเดียวกันกับกลุ่มกิจการ รวมถึงบริษัทที่ดำเนินธุรกิจการลงทุน บริษัทย่อย และบริษัทย่อยในเครือเดียวกัน ถือเป็นกิจการที่เกี่ยวข้องกับกลุ่มกิจการ บริษัทร่วมและบุคคลที่เป็นเจ้าของส่วนได้เสียในสิทธิออกเสียงของบริษัทซึ่งมีอิทธิพลอย่างเป็นสาระสำคัญเหนือกิจการ ผู้บริหารสำคัญรวมทั้งกรรมการและพนักงานของบริษัทตลอดจนสมาชิกในครอบครัวที่ใกล้ชิดกับบุคคลเหล่านั้น กิจการและบุคคลทั้งหมดถือเป็นบุคคลหรือกิจการที่เกี่ยวข้องกับกลุ่มกิจการ

ในการพิจารณาความสัมพันธ์ระหว่างบุคคลหรือกิจการที่เกี่ยวข้องกันซึ่งอาจมีขึ้นได้ต้องคำนึงถึงรายละเอียดของความสัมพันธ์มากกว่ารูปแบบทางความสัมพันธ์ตามกฎหมาย

ผู้ถือหุ้นรายใหญ่ของกลุ่มกิจการได้แก่ นายยศวีย์ วัฒนธีระกิจจา และนายสันติ มณีวงศ์ ซึ่งถือหุ้นรวมกันในอัตราร้อยละ 48.84   
(พ.ศ. 2565 : ร้อยละ 48.84)

ในปี พ.ศ. 2565 ผู้บริหารสำคัญได้ขายหุ้นในบริษัท เอ็มอีพี พาวเวอร์ เอ็นจิเนียร์ริ่ง จำกัดของตนเองทั้งหมดให้บุคคลภายนอกเรียบร้อยแล้ว

1. **รายการกับบุคคลและกิจการที่เกี่ยวข้องกัน**

รายการกับบุคคลและกิจการที่เกี่ยวข้องกันสำหรับปีสิ้นสุดวันที่ 31 ธันวาคม มีดังนี้

|  |  |  |  |
| --- | --- | --- | --- |
|  | **งบการเงินรวม** | **งบการเงินเฉพาะกิจการ** | |
|  | **พ.ศ. 2566** | **พ.ศ. 2566** | **พ.ศ. 2565** |
|  | **บาท** | **บาท** | **บาท** |
|  |  |  |  |
| **บริษัทย่อย** |  |  |  |
| รายได้อื่น | - | 340,732 | - |
| ดอกเบี้ยจ่าย | - | 14,300 | - |
| ค่าใช้จ่ายอื่น | - | 80,000 | - |
| **บุคคลที่เกี่ยวข้องกัน** |  |  |  |
| รายได้อื่น | - | - | 635,513 |

1. **ยอดค้างชำระที่เกิดจากค่าใช้จ่ายในการดำเนินงาน**

ยอดคงค้าง ณ วันสิ้นงวดที่เกี่ยวข้องกับรายการกับบุคคลและกิจการที่เกี่ยวข้องกันมีดังนี้

|  |  |  |  |
| --- | --- | --- | --- |
|  | **งบการเงินรวม** | **งบการเงินเฉพาะกิจการ** | |
|  | **พ.ศ. 2566** | **พ.ศ. 2566** | **พ.ศ. 2565** |
|  | **บาท** | **บาท** | **บาท** |
|  |  |  |  |
| **บริษัทย่อย** |  |  |  |
| ลูกหนี้อื่น | - | 43,408 | - |
| **บุคคลที่เกี่ยวข้องกัน** |  |  |  |
| เจ้าหนี้อื่น | 583,724 | 583,724 | 131,831 |

1. **เงินกู้ยืมระยะสั้นจากบุคคลและกิจการที่เกี่ยวข้องกัน**

การเปลี่ยนแปลงของเงินกู้ยืมระยะสั้นจากบุคคลและกิจการที่เกี่ยวข้องกันของกลุ่มกิจการสำหรับปีสิ้นสุดวันที่ 31 ธันวาคม   
มีดังนี้

|  |  |  |  |
| --- | --- | --- | --- |
|  | **งบการเงินรวม** | **งบการเงินเฉพาะกิจการ** | |
|  | **พ.ศ. 2566** | **พ.ศ. 2566** | **พ.ศ. 2565** |
|  | **บาท** | **บาท** | **บาท** |
|  |  |  |  |
| ยอดยกมา ณ วันที่ 1 มกราคม | - | - | - |
| เงินให้กู้เพิ่มระหว่างปี | - | 4,100,000 | 5,810,000 |
| เงินกู้รับชำระคืนระหว่างปี | - | (600,000) | (5,810,000) |
| มูลค่าตามบัญชีปลายงวด | - | 3,500,000 | - |

เงินกู้ยืมระยะสั้นจากกิจการที่เกี่ยวข้องเป็นเงินให้กู้ยืมที่ไม่มีหลักประกันในสกุลเงินบาท โดยมีอัตราดอกเบี้ยร้อยละ 1.20 ต่อปี (พ.ศ. 2565 : ร้อยละ 4.44) และมีกำหนดชำระคืนเมื่อทวงถาม

**ง) ค่าตอบแทนผู้บริหารสำคัญของกิจการ**

ผู้บริหารสำคัญของกิจการ รวมถึง กรรมการ และคณะผู้บริหารระดับสูง ค่าตอบแทนที่จ่ายหรือค้างจ่ายสำหรับผู้บริหารสำคัญ  
มีดังนี้

|  |  |  |
| --- | --- | --- |
|  | **งบการเงินรวมและ**  **งบการเงินเฉพาะกิจการ** | **งบการเงินเฉพาะกิจการ** |
|  | **พ.ศ. 2566** | **พ.ศ. 2565** |
|  | **บาท** | **บาท** |
|  |  |  |
| เงินเดือนและผลประโยชน์ระยะสั้นอื่น | 13,314,080 | 9,397,234 |
| ผลประโยชน์หลังออกจากงาน | 491,542 | 420,642 |
| **รวม** | 13,805,622 | 9,817,876 |

|  |
| --- |
| **33 ภาระผูกพันและหนี้สินที่อาจเกิดขึ้น** |

**33.1 ภาระผูกพันที่เป็นข้อผูกมัดตามสัญญาบริการที่ยกเลิกไม่ได้**

กลุ่มกิจการได้ทำสัญญาบริการที่ยกเลิกไม่ได้เกี่ยวข้องกับสัญญาใช้สิทธิโปรแกรมคอมพิวเตอร์ และการให้บริการเกี่ยวกับอาคารสำนักงาน จำนวนเงินขั้นต่ำในการจ่ายค่าบริการของสัญญาที่ยกเลิกไม่ได้มีดังนี้

|  |  |  |
| --- | --- | --- |
|  | **งบการเงินรวมและ**  **งบการเงินเฉพาะกิจการ** | **งบการเงินเฉพาะกิจการ** |
|  | **พ.ศ. 2566** | **พ.ศ. 2565** |
|  | **บาท** | **บาท** |
|  |  |  |
| ภายใน 1 ปี | 2,131,998 | 1,502,322 |
| เกินกว่า 1 ปีแต่ไม่เกิน 5 ปี | 2,837,997 | 315,581 |
|  | 4,969,995 | 1,817,903 |

**33.2 การค้ำประกัน**

ณ วันที่ 31 ธันวาคม พ.ศ. 2566 กลุ่มกิจการมีภาระผูกพันตามหนังสือค้ำประกันซึ่งออกโดยธนาคารเป็นจำนวนทั้งสิ้น 47,784,911 บาท (พ.ศ. 2565 : 50,829,333 บาท) เพื่อค้ำประกันการซื้อสินค้าโดยกลุ่มกิจการคาดว่าจะไม่เกิดหนี้สินจากภาระผูกพันนี้

**33.3 ภาระผูกพันในการซื้อสินทรัพย์ถาวร**

ณ วันที่ 31 ธันวาคม พ.ศ. 2566 กลุ่มกิจการมีภาระผูกพันในการซื้อเครื่องจักรเพื่อใช้ในการดำเนินธุรกิจแต่ยังไม่รับรู้ในงบการเงินจำนวน 7.90 ล้านบาท (พ.ศ. 2565 : ไม่มี)

|  |
| --- |
| **34 สัญญาที่สำคัญ** |

กลุ่มกิจการมีสัญญาการค้าร่วมโดยกลุ่มกิจการเป็นคู่สัญญาทุกฝ่ายยินยอมผูกพันตนในการที่จะรับผิดชอบร่วมกันและแทนกันอย่างลูกหนี้ร่วมต่อผู้ว่าจ้างโดยกลุ่มกิจการได้จัดตั้งกิจการค้าร่วมโดยได้รับส่วนแบ่งเป็นสัดส่วนร้อยละ 56.36 จากมูลค่าของสัญญากับ  
ผู้ว่าจ้างโดยใช้ชื่อว่า กิจการค้าร่วม PLE24 ซึ่งกิจการค้าร่วมดังกล่าวได้จัดตั้งร่วมกับบริษัท เพาเวอร์ไลน์ เอ็นจิเนียริ่ง จำกัด (มหาชน) เพื่อเข้าร่วมรับงานในโครงการของภาครัฐหนึ่งโครงการในการก่อสร้างสถานีไฟฟ้า การคำนวณส่วนแบ่งดังกล่าวกำหนดจากขอบเขตงานที่ทางกลุ่มกิจการได้ตกลงแบ่งแยกหน้าที่และความรับผิดชอบกับผู้ค้าร่วม